title: Haapaniemen linna

text: Jäljellä olevat ulkomuurit ovat harmaakiveä ja holvit liuskekiveä, jota on saatu läheisestä Hyypiänvuoresta. Linnanraunion läheisyydessä on 1700-luvulta peräisin oleva Haapaniemen rälssisäterin puinen, mansardikattoinen päärakennus.


title: Mick Cocks

text: Mick Cocks (k. 22. joulukuuta 2009) oli australialainen kitaristi, joka muistetaan työstään hard rock -yhtyeessä Rose Tattoo. Hän toimi lisäksi muun muassa Heaven-yhtyeessä. Keväällä 2009 vahvistettiin tieto Cocksin sairastumisesta maksasyöpään. Heinäkuussa hänelle järjestettiin Sydneyssä hyväntekeväisyyskonsertti, jossa esiintyivät Rose Tattoo, Jimmy Barnes, You Am I, Ian Moss ja The Screaming Jets.


title: Mick Cocks

text: Cocks kuului jo Rose Tattoon alkuperäiskokoonpanoon 1970-luvulla. Hän kuoli 22. joulukuuta 2009.


title: Chirpy Chirpy Cheep Cheep

text: Chirpy Chirpy Cheep Cheep on brittiläisen purukumipopyhtye Middle of the Roadin alkukesästä 1971 julkaisema single, joka myöhemmin oli mukana kappaleen nimikkoalbumilla. Kappale oli Middle of the Roadin suurin menestys, ja se nousi usean viikon ajaksi Britannian levymyyntilistojen ykköseksi. Myöhemmin kappaleesta on tullut eräs oman tyylisuuntansa klassikoita.


title: Chirpy Chirpy Cheep Cheep

text: Kappaleen samannimisen suomenkielisen version sanoitti Vexi Salmi ja sen levyttivät Koivistolaiset.


title: Rose Tattoo

text: Rose Tattoo on australialainen hard rock -yhtye, jonka musiikissa on blues rockin vaikutteita. Se perustettiin Sydneyssä vuonna 1976, ja ensimmäinen albumi "Rose Tattoo" ilmestyi Harry Vandan ja George Youngin tuottamana vuonna 1978. Yhtyeen laulaja ja keulakuva on Angry Anderson. Muihin yhtyeessä vaikuttaneisiin kuuluvat Peter Wells, Mick Cocks ja Ian Rilen.


title: Rose Tattoo

text: Rose Tattoon tunnettuja kappaleita ovat "Nice Boys", "Bad Boy for Love", "Rock 'n' Roll Outlaw", "We Can't Be Beaten" ja "Scarred for Life". Yhtye hajosi vuonna 1987, mutta kokoontui vuonna 1993 Guns N' Rosesin Australian kiertueen lämmittelijäksi. Rose Tattoo teki varsinaisen paluun vuonna 1998 ja on levyttänyt kaksi uutta albumia. Yhtyeen viimeisin albumi on "Blood Brothers" vuodelta 2007. Vuonna 2006 Rose Tattoo pääsi ARIA Hall of Fameen. Rose Tattoo tunnetaan myös jäsentensä ystävyydestä AC/DC:n kanssa.


title: Rose Tattoo

text: Rose Tattoon perustivat Australian Sydneyssä vuonna 1976 kitaristit Peter Wells ja Mick Cocks, laulaja Tony Lake ja rumpali Michael Vandersluys. Wells oli Buffalo -yhtyeen entinen basisti ja soitti Rose Tattoossakin bassoa ennen Ian Rilenin liittymistä. Samanaikaisesti Lake ja Vandersluys korvattiin Buster Brown- yhtyeen laulaja Angry Andersonilla ja rumpali Dallas "Digger" Royallilla. Buster Brown oli saanut suosiota Melbournessa ja soittanut Sunbury Pop Festivalilla. Buster Brownissa soitti myös tuleva AC/DC -rumpali Phil Rudd. AC/DC oli suunnannäyttäjä Rose Tattoolle, jotka molemmat soittavat kovaäänistä rockia ja käyttävät voimasointuja. Rose Tattoo eroaa AC/DC:stä kuitenkin runsaalla slide-kitaran käytöllä. Muita Rose Tattoon esikuvia ovat The Rolling Stones, Faces ja Billy Thorpe.


title: Rose Tattoo

text: Yhtyeen ensimmäinen esiintyminen oli uutenavuonna 1976 Chequers -klubilla. Rose Tattoo keikkaili klubeilla ja ravintoloissa kohoten niiden suosikkiesiintyjäksi. AC/DC:n jäsenet suosittelivat Rose Tattoota pyrkimään Albert Productionsin artistiksi. Rose Tattoon ensimmäinen single, Rilenin kirjoittama "Bad Boy for Love" ilmestyi lokakuussa 1977. Singlen jälkeen Rilen jätti yhtyeen ja perusti oman punk -yhtyeen nimeltä X. Rilenin tilalle liittyi Buster Brownin aiempi basisti Geordie Leach.


title: Rose Tattoo

text: Rose Tattoo levytti vuonna 1978 ensimmäisen albuminsa "Rose Tattoo", jonka tuottivat George Young ja Harry Vanda. Albumi nousi Australiassa myyntilistojen sijalle 40. Debyyttialbumin tunnetuimmat kappaleet ovat "Nice Boys", "Rock 'n' Roll Outlaw" ja "Remedy". Geordie Leach erosi toukokuussa 1979 ja hänet korvasi lyhyeksi aikaa Neil Smith ja lopulta Lobby Loyde. Yhtye levytti keväällä 1980 singlen "Legalise Realise", jonka toisella puolella oli Colin Patersonin esittämä "Bong on Aussie" -kappale. Vuonna 1980 Rose Tattoo esiintyi ensimmäistä kertaa Yhdysvalloissa sekä Euroopassa. Syyskuussa basisti Loyde lähti ja Leach palasi.


title: Rose Tattoo

text: Vuoden 1981 alussa "Rock N' Roll Outlaw" julkaistiin singlenä Euroopassa ja nousi Ranskassa sijalle 2 sekä Saksassa sijalle 5. Samana vuonna ilmestyi yhtyeen seuraava studioalbumi Assault and Battery, joka nousi Australiassa top 30:een. Iso-Britanniassa se oli parhaimmillaan ykkössijalla. Kesällä 1981 yhtye teki Euroopan kiertueen esiintyen mm. Reading Festivaleilla, jossa laulaja Anderson löi toistuvasti päätään vahvistinkaappeihin, kunnes hänen päänsä alkoi vuotaa verta. Rose Tattoo oli tiettävästi äänekkäin Lontoon Marquee Clubilla soittanut yhtye Led Zeppelinin jälkeen.


title: Rose Tattoo

text: Kotiinpaluun jälkeen Robin Riley korvasi kitaristi Mick Cocksin, joka liittyi Heaven -yhtyeeseen. Kesäkuussa 1982 ilmestyi albumi "Scarred for Life", jonka tunnetuin kappale on "We Can't Be Beaten". Rose Tattoo keikkaili albumin jälkeen Yhdysvalloissa Aerosmithin ja ZZ Topin kanssa. Rose Tattoon esiintymiset vaikuttivat Los Angelesin orastavaan glam metal -skeneen, erityisesti Guns N' Rosesin tuleviin jäseniin. Guns N' Roses on myöhemmin maininnut Rose Tattoon yhtenä esikuvistaan ja ovat esittäneet "Nice Boys" -kappaletta, joka sisältyy yhtyeen ensijulkaisulle "Live ?!*@ Like a Suicide".


title: Rose Tattoo

text: Vuonna 1983 Yhdysvaltojen kiertueen jälkeen kitaristit Peter Wells ja Robin Riley sekä rumpali Dallas Royall jättivät Rose Tattoon. Angry Anderson ja Geordie Lech jatkoivat yhtyettä värväten tilalle kitaristit Greg Jordanin ja John Meyerin sekä rumpali Scott Johnstonin. Lokakuussa 1984 ilmestyi neljäs albumi "Southern Stars", joka oli viimeinen Rose Tattoon levytys Albert Productionsin artistina. Albumi sisältää hittikappaleen "I Wish". Seuraavana vuonna Anderson näytteli elokuvassa "Mad Max – ukkosmyrsky", jolloin Rose Tattoo piti taukoa. Yhtye solmi uuden levytyssopimuksen Mushroom Recordsin kanssa. Kokoonpano uusiutui Andersonia lukuun ottamatta täydellisesti ennen albumin "Beats from a Single Drum" julkaisua vuonna 1986. Yhtyeessä oli mukana enää yksi kitaristi sekä myös kosketinsoittaja. Vuoden 1987 alussa Anderson aloitti soolouransa, jolloin Rose Tattoo hajosi.


title: Rose Tattoo

text: Angry Anderson levytti soolourallaan hitiksi nousseen balladin "Suddenly". Hänen ensimmäinen sooloalbumi "Beats From a Single Drum" sisälsi Rose Tattoon samannimiselle albumille nauhoittamia kappaleita, mutta levy-yhtiön painostuksesta ne julkaistiin uudelleen Andersonin nimen alla. 1990-luvun alussa Anderson ja rumpali Dallas Royall suunnittelivat Rose Tattoon paluuta, mutta Royall kuoli syöpään vuonna 1991 juuri kun alkuperäiset jäsenet olivat kokoontumassa vuosien jälkeen.


title: Rose Tattoo

text: Seuraavana vuonna 1992 Anderson, Peter Wells, Mick Cocks ja Geordie Leach alkoivat harjoitella rumpali Paul DeMarcon kanssa. Heinäkuussa 1993 Rose Tattoo esiintyi Boggo Road Jail -vankilassa sen sulkemisen kunniaksi. Yhtye esiintyi myös Guns N' Rosesin Use Your Illusion Tour -kiertueen Australian konserttien lämmittelijänä. Paluu sai hyvän vastaanoton, mutta jäsenet erkanivat vuoden 1993 jälkeen keskittymään sooloprojekteihinsa.


title: Rose Tattoo

text: Rose Tattoo palasi jälleen vuonna 1998. Kokoonpano oli sama kuin vuonna 1993, paitsi basistina oli alkuperäisjäsen Ian Rilen. Yhtye teki comeback-kiertueen "All Hell Breaks Loose!!", jonka jälkeen basistiksi vaihtui jälleen Geordie Leach, joka Mick Cocksin kanssa jätti yhtyeen vuonna 2000. Tilalle liittyivät Robin Riley ja Steve King. Rose Tattoo on kiertänyt aktiivisesti Australiaa ja Eurooppaa. Vuonna 2000 yhtye esiintyi Wacken Open Air -festivaaleilla, joka julkaistiin livealbumina nimeltä "25 to Life". Rose Tattoon ensimmäinen albumi 16 vuoteen, "Pain" ilmestyi vuonna 2002.


title: Rose Tattoo

text: Kitaristi Peter Wellsillä diagnosoitiin eturauhassyöpä vuonna 2002 ja hän kuoli 59-vuotiaana maaliskuussa 2006. Wellsin korvasivat Dai Pritchard ja takaisin palannut Mick Cocks. Elokuussa 2006 Rose Tattoo valittiin ARIA Hall of Fameen. Pian lokakuussa alkuperäisjäsen Ian Rilen menehtyi virtsarakon syöpään. Entinen basisti Lobby Loyde kuoli keuhkosyöpään huhtikuussa 2007.


title: Rose Tattoo

text: Vuonna 2007 Rose Tattoo julkaisi albumin "Blood Brothers". Kesäkuussa 2007 Rose Tattoo toimi Sebastian Bachin kanssa Guns N' Rosesin Chinese Democracy Tour -kiertueen Australian konserteissa. Lokakuussa he toimivat Motörheadin Australian kiertueen lämmittelijänä. Anderson kertoi "Unbelievably Bad" -rock-lehden haastattelussa levyttävänsä vielä yhden albumin ja sen älkeen lopettavansa yhtyeessä. Geordie Leach palasi jälleen basistiksi Steve Kingin tilalle vuonna 2007.


title: Rose Tattoo

text: Kesällä 2008 Rose Tattoo esiintyi Download Festivaleilla. Huhtikuussa 2009 ilmoitettiin perustajajäsen Mick Cocksin sairastuneen maksasyöpään. Heinäkuussa Cocksille järjestettiin hyväntekeväisyyskonsertti Sydneyssä, jossa myös Rose Tattoo esiintyi. Cocks kuoli syöpään 22. joulukuuta 2009. Rose Tattoon ura jatkui Robin Rileyn ja myöhemmin Randall Wallerin korvatessa Cocksin.


title: Rose Tattoo

text: Rose Tattoo juhlisti 35-vuotista uraansa vuonna 2011. Yhtye kirjoitti ja äänitti uusia kappaleita vuonna 2012, mutta niitä ei koskaan julkaistu. Maaliskuussa 2011 Angry Anderson sanoi journalisti Nick Milliganille tulevan albumin jäävän yhtyeen viimeiseksi. Rumpali Paul DeMarco vangittiin vuonna 2014 syytettynä laittomien aseiden hallussapidosta. Rose Tattoo jäi DeMarcon tapauksen jälkeen tauolle. Angry Anderson keskittyi seuraavina vuosina politiikassa vaikuttamiseen.


title: Rose Tattoo

text: Rose Tattoo julkisti nykyisen kokoonpanonsa 5. elokuuta 2017. Yhtyeeseen liittyivät Mark Evans (entinen AC/DC -basisti), kitaristi Bob Spencer ja rumpali John Watson. Anderson ja Pritchard pysyvät kokoonpanossa.


title: Muntin silta

text: Muntin silta on vuonna 1850 valmistunut kivinen, yksiaukkoinen holvisilta Taivassalossa. Silta sijaitsee nykyisen Kustavintien eli Seututie 192 varrella. Sillan pinta-ala on 99 m² ja aukko 2 m.


title: Muntin silta

text: Muntin silta yhdisti rakentamisaikanaan vuonna 1850 saaressa sijainneen Koiviston kylän mantereen puolella olleeseen Taivassaloon yli kapean Muntinsalmen, joka on kuroutunut suurelta osin umpeen. Paikalla sijaitsi ennen kivisiltaa 1700-luvun lopulla rakennettu puusilta. Silta sulautuu hyvin ympäristöönsä, ja sen ylittämä salmi on maankohoamisen johdosta kutistunut pieneksi puroksi.


title: Muntin silta

text: Silta hyväksyttiin museosillaksi vuonna 1982, ja paikalle on pystytetty opastaulu. Silta rakennettiin pitäjän asukkaiden kustannuksella, ja se ladottiin luonnonkivistä niin sanottuna kylmämuurina. Se muistuttaa rakenteeltaan 1700-luvun holvisiltoja. Muntin silta kuuluu Saariston rengastien nähtävyyksiin, ja se kuuluu myös Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Ruijanpahtahanhikki

text: Ruijanpahtahanhikki ("Potentilla chamissonis", myös "P. nivea" subsp. "chamissonis") on pohjoinen ja arktinen ruusukasvi. Suomessa laji on harvinainen ja rauhoitettu luonnonsuojeluasetuksella.


title: Ruijanpahtahanhikki

text: Monivuotinen ja kohenevavartinen ruijanpahtahanhikki kasvaa 10–30 cm pitkäksi. Varsi on karvainen. Lehtiruodit ovat myötä-, jäykkä- ja suorakarvaisia. Lehtilapa on kolmisorminen. Lehdykät ovat kapeahkoja, alta karvaisia ja niissä on pitkiä, suippoja laitahampaita. Kukat ovat vaaleankeltaisia ja ne kukkivat heinäkuussa.


title: Ruijanpahtahanhikki

text: Ruijanpahtahanhikki muistuttaa läheisesti hieman pienempikokoista, samoilla paikoilla kasvavaa pahtahanhikkia ("P. nivea"). Lajien välimuodot ovat yleisiä.


title: Ruijanpahtahanhikki

text:
Ruijanpahtahanhikin levinneisyysalue on arktinen mutta varsin laikuttainen. Lajia tavataan Fennoskandiassa, Huippuvuorilla, Grönlannissa ja Koillis-Kanadassa. Suomen lähialueilla laji on yleinen Norjassa Ruijan alueella, Petsamossa ja Kuolan niemimaalla. Suomessa ruijanpahtahanhikkia tavataan Kuusamon ja Sallan rotkolaaksoista, Enontekiöltä sekä Utsjoelta.
Ruijanpahtahanhikki kasvaa pääasiassa tuntureiden ja jokilaaksojen kalkkipitoisilla kalliopengermillä ja pahdanaluslouhikoissa. Laji on kalkinsuosija. Suomessa lajin suurimpina uhkina olivat aikaisemmin lähinnä laiton keräily sekä kasvupaikkojen kuluminen. Nykyään suurin tulevaisuuden uhka suppealla alueella kasvavalle lajille on ilmaston lämpiäminen ja sen tuomat epäsuotuisat olosuhteet kasvupaikoilla.


title: Convolutriloba retrogemma

text: Convolutriloba retrogemma on litteä punainen mato, joka elää kivikorallien pinnalla.


title: Convolutriloba retrogemma

text: Madot saavat ravintoa sekä syömällä mikro-organismejä että elimistössään elävien yhteyttävien levien avulla. Siksi ne hakeutuvat mahdollisimman valoisiin paikkoihin.


title: Convolutriloba retrogemma

text:
Näitä matoja on syytetty korallien tuhoamisesta, vaikka ne eivät syö varsinaista korallin kudosta, vaan korallien pinnalla eläviä rataseläimiä ja vastaavia pieneliöitä. Nämä madot kuitenkin saattavat lisääntyä hillittömästi, ja pelkällä massallaan tukahduttaa korallin. Häiriintynyt koralli ei työnnä pyyntilonkeroitaan esille, ja silloin se voi nälkiintyä hengiltä. Madot ovat myös myrkyllisiä, ja matojen joukkokuolema voi myrkyttää muita eliöitä.
Akvaarioista, joissa on pelkkiä kaloja, madot voi myrkyttää, mutta korallien ja selkärangattomien joukossa se ei käy. Myrkyttömiä tapoja ovat mekaaninen poisto ja matoja syövät pedot: Pyjamahuulikala sukulaisineen, "Macropharyngodon"-suvun huulikalat, huumekala ja muut merikokit sekä "Chelidonura varians" -vapaakiduskotilo.


Centre national de la recherche scientifique (CNRS) on vuonna 1939 perustettu Ranskan valtion rahoittama tutkimusorganisaatio. Se on suurin perustutkimusta tekevä tutkimusorganisaatio Euroopassa. Vuonna 2009 organisaation seitsemässä instituutissa ja kahdessa kansallisessa instituutissa työskenteli yhteensä 33 600 työntekijää, joista 11 600 oli tutkijoita. Organisaation budjetti vuonna 2009 oli noin 3,4 miljardia euroa.


title: Centre national de la recherche scientifique

text: CNRS:n yhdeksän instituuttia ovat:


title: Merilattanat

text: Merilattanat (Polycladida) on meressä elävien värysmatojen lahko. Siihen kuuluu hyvin eri näköisiä eläimiä, joista useimmat elävät meressä lähellä rantaa, usein koralliriuttojen yhteydessä. Monet "Polycladida"-madot elävät suurempien selkärangattomien loisina, joka käyttäen isäntäeläintään ravintona tai yleisemmin hakien vain suojaa isäntäeläimen kotelosta.


title: Merilattanat

text: Useimmat lahkon madot ovat pituudeltaan alle sentin mittaisia, mutta joukossa on muutamia jättiläislajeja, jotka kasvavat 8-10 cm pitkiksi. Ne ovat tyypillisesti lehden muotoisia, toisinaan liehureunaisia, ja monilla on päässään muutamia tuntosarvia tai niitä muistuttavia ulokkeita.


title: Martina Hrašnová

text: Martina Hrašnová (o.s. Danišová, s. 21. maaliskuuta 1983 Bratislava, Tšekkoslovakia) on slovakialainen yleisurheilija, jonka päälaji on moukarinheitto.


title: Martina Hrašnová

text: Hrašnová sijoittui Bydgoszczin alle 18-vuotiaiden MM-kilpailuissa 1999 moukarissa 12:nneksi, mutta karsiutui kiekonheiton loppukilpailusta. Saman vuoden Riian alle 20-vuotiaiden EM-kilpailuissa hän oli moukarissa neljäs. Santiago de Chilen junioreiden MM-kilpailuissa 2000 hän oli moukarissa viides. Lisäksi hän voitti Euroopan cupin kakkosliigan moukarikilpailun. Seuraavana vuonna hän sai samassa lajissa hopeaa junioreiden EM-kilpailuissa Grossetossa tuloksella 61,97 . Edmontonin MM-kilpailuissa hän putosi karsinnassa, mutta sai hopeaa junioreiden MM-kilpailujen moukarinheitossa Kingstonissa 2002 tuloksella 63,91. Münchenin EM-kilpailuissa hän karsiutui loppukilpailusta .


title: Martina Hrašnová

text: Hrašnová jäi kiinni nandrolonin käytöstä 2003 ja kärsi kilpailukiellon 3. elokuuta 2003 – 2 elokuuta 2005. Vuonna 2006 hän voitti Euroopan cupin kakkosliigan kilpailun sekä moukarinheitossa että kuulantyönnössä. Göteborgin EM-kisoissa ja seuraavan vuoden Osakan MM-kilpailuissa hän putosi moukarin loppukilpailusta. Vuonna 2008 hän voitti Euroopan cupin kakkosliigan moukarikisan, sijoittui kahdeksanneksi Pekingin olympialaisissa tuloksella 71,00 ja toiseksi heitettyään 71,40. Seuraavana vuonna hän voitti moukarinheiton Euroopan joukkuemestaruuskilpailujen kakkosliigassa ja sai hopeaa Belgradin universiadeissa tuloksella 72,85. Berliinin MM-kilpailuissa 2009 hän sai pronssia viidennen kierroksen heitollaan 74,79. hän oli kolmas tuloksella 70,45.


title: Martina Hrašnová

text: Hrašnová voitti moukarinheiton Euroopan joukkuemestaruuskilpailujen kakkosliigassa 2011. Hän sai hopeaa Helsingin EM-kilpailuissa 2012 tuloksella 73,34. Hän karsiutui loppukilpailusta Lontoon olympialaisissa 2012 ja Moskovan MM-kilpailuissa 2013, mutta voitti Euroopan joukkuemestaruuskilpailujen kolmosliigan 2013 ja kakkosliigan 2014. Zürichin EM-kilpailuissa 2014 hän sai hopeaa tuloksella 74,66. Hän sijoittui kolmanneksi saman vuoden maanosien cupissa. Hän karsiutui kuulantyönnön loppukilpailusta Prahan EM-hallikilpailuissa 2015. Moukarinheitossa hän voitti samana vuonna Euroopan joukkuemestaruuskilpailujen kolmosliigan kilpailun, mutta karsiutui loppukilpailusta Pekingin MM-kilpailuissa. Hän sijoittui 2016 Amsterdamin EM-kilpailuissa moukarinheitossa seitsemänneksi ja karsiutui Rio de Janeiron olympialaisissa loppukilpailusta.


title: Martina Hrašnová

text: Hrašnová heitti moukariennätyksensä 76,90 Trnavassa 16. toukokuuta 2009.


title: Tele-X

text: Tele-X oli pohjoismainen tietoliikennesatelliitti, joka laukaistiin avaruuteen 2. huhtikuuta 1989 Ariane 2-kantoraketilla Kourousta. Satelliitin sijainti on 5 astetta itäistä pituutta geostationaarisella radalla.


title: Tele-X

text: Sen toteutusta veti Ruotsi, mutta hanketta rahoittivat myös Suomen, Norjan, Tanskan ja Islannin posti- ja telelaitokset. Satelliitin piti tulla pohjoismaisen tietoliikenteen erääksi osaksi, mutta sen käyttö jäi vähäiseksi. Eräs syy oli, ettei Ruotsi sallinut kaupallisen ohjelman välittämistä Tele-X-satelliitilla. Kyseessä oli myös aikansa teknologiakokeilu, joihin kului myös NMT-verkon rakentaminen ja autopuhelimien kehittäminen matkapuhelimiksi.


title: Tele-X

text: Satelliitin toteutus maksoi 160 miljoonaa euroa (ruotsalaisissa lähteissä on mainittu yksi miljardi kruunua), josta Suomen osuus oli vajaat kuusi miljoonaa euroa. Suomen osuus liittyi pelkästään maasegmentin laitteisiin, jotka rakensi Patrian edeltäjä Valmet Lentokoneteollisuus.


title: Tele-X

text: Satelliitti, joka rakennettiin Ruotsissa perustui Aerospatialen ja MBB:n Spacebus-300-runkoon. Sen massa oli 1300 kg. Sen toiminta-aika oli kahdeksan vuotta. Se oli kolmiakselistabiloitu satelliitti, jonka koko oli 1,7 m x 2,4 m x 2,4 m. Sen aurinkopaneli tuotti 3000 W sähkötehoa. Satelliitissa oli neljä Ku-kaistan transponderia.


title: Värysmadot

text:
Värysmadot (Turbellaria) on laakamatojen pääjaksoon kuuluva eläinluokka. Värysmatoihin on luettu kaikki ne laakamatojen ryhmät, joihin kuuluu vapaasti eläviä, ei-parasiittisia lajeja. Kolme muuta laakamatoluokkaa käsittävät vain loismatoja. Useimmat värysmadot ovat petoja, jotka elävät merivedessä, mutta niissä on myös joitakin makeassa vedessä ja jopa kosteassa maassa eläviä lajeja. Värysmatoja tunnetaan noin kolmetuhatta lajia, jotka jaetaan kymmenkuntaan lahkoon.
Laakamatojen luokittelu on käymistilassa. Laakamatojen sisällä värysmadot muodostavat laajan, parafyleettinen ryhmän, jonka sisältä eri loismatoluokat (heisimadot, tiehytmadot, kidusmadot) ovat kehittyneet. Toisaalta itse perinteistä värysmatojen luokkaakaan ei pidetä monofyleettisenä.
Värymatoihin ja laakamatoihin aiemmin luetut Acoela- (alkeislattanat) ja Nemertodermata-lahkot on sittemmin erotettu omaksi alajaksokseen Acoelomorpha, laakamatojen ulkopuolelle.


title: Leningrad Cowboys Go America (albumi)

text: Leningrad Cowboys Go America on Leningrad Cowboysin toinen albumi. Se julkaistiin vuonna 1989 levymerkillä Megamania. Se on myös Aki Kaurismäen elokuvan Leningrad Cowboys Go America soundtrack.


title: Museosilta

text: Museosilta on silta, joka on suojeltu esimerkiksi Suomessa rakennussuojelulain perusteella. Tieosuudet voivat olla edelleen käytössä tai jääneet pois käytöstä.


title: Museosilta

text: Tiehallinnon ja sen edeltäjän Tie- ja vesirakennuslaitoksen valintaperusteina on ollut sillan valtakunnallinen historiallinen ja kulttuurihistoriallinen merkitys, silta- ja tietekninen merkitys, tie- ja liikennehistoriallinen merkitys, paikallinen erikoismerkitys, ennallaan säilyttämisen edellytykset sekä alkuperäisyys. Valtaosa museosilloista on otettu luetteloon 1980-luvun alkupuolella.


title: Museosilta

text: Nykyään vastuu tienpidon perinneasioista kuuluu Pirkanmaan elinkeino-, liikenne- ja ympäristökeskukselle.


title: Museosilta

text: Suomessa oli Elinkeino-, liikenne- ja ympäristökeskuksen luettelon mukaan vuoden 2012 syyskuussa seuraavat 33 tieliikenteen käytössä olevaa tai ollutta museosiltaa, joista vanhin on vuodelta 1777 ja uusin vuodelta 1959:


title: Museosilta

text: Liikenneviraston luettelon mukaan vuoden 2016 alussa Suomessa oli 11 rautatiemuseosiltaa. Vanhin niistä on vuodelta 1900 ja uusin valmistui vuonna 1949. Tieliikenteen siltojen luettelossa on lisäksi nimellä Korian silta vuonna 1870 rakennettu entinen Riihimäki–Pietari-radan rautatiesilta, joka ehti palvella myös tieliikenteen siltana ja on nykyään kevyen liikenteen silta.


title: Museosilta

text: Tiehallinnon vuoden 2008 alun raportin mukaan museosiltojen luettelossa oli aiemmin myös yhdeksän muuta vanhaa siltaa, jotka on poistettu uudistetusta luettelosta, sekä puinen Vårnäsin silta, joka jouduttiin huonokuntoisena purkamaan vuonna 2008 ja korvaamaan uudella sillalla.


title: Museosilta

text: Museovirasto esitti vuonna 2011, että Alvettulan silta suojeltaisiin rakennusperintölain nojalla. Suojelupäätös on vahvistettu ympäristöministeriössä 2014. Nurmijärven Myllysillan katsottiin olevan rakentamisajalleen epätyypillinen, eikä sen säilyttämistä museosiltaluettelossa pidetty perusteltuna.


title: Anatoli Berezovoi

text: Anatoli Nikolajevitš Berezovoi (; 11. huhtikuuta 1942 Enem, Krasnodarin aluepiiri, Venäjän SNT – 20. syyskuuta 2014) oli neuvostoliittolainen kosmonautti.


title: Anatoli Berezovoi

text: Berezovoi valmistui upseeriksi Ilmavoimien akatemiasta ja yleni everstiksi. Hänet valittiin kosmonauttikoulutukseen 27. huhtikuuta 1970. Hän lensi Sojuz T-5 -avaruusaluksen päällikkönä. Hän siirtyi eläkkeelle 31. lokakuuta 1992 vammauduttuaan aseellisen ryöstön uhrina. Vuodet 1992–1999 hän toimi Venäjän avaruusfederaation varapuheenjohtajana.


title: Anatoli Berezovoi

text: Berezovoi oli naimisissa ja perheessä oli kaksi lasta.


title: Aleksandr Aleksandrov (kosmonautti)

text: Aleksandr Pavlovitš Aleksandrov (, s. 20. helmikuuta 1943) on entinen neuvostoliittolainen kosmonautti.


title: Aleksandr Aleksandrov (kosmonautti)

text: Aleksandrov syntyi Moskovassa ja väitteli tekniikan tohtoriksi Moskovan Bauman-instituutista vuonna 1969 erikoistuen avaruusalusten asennonsäätöjärjestelmiin. Hänet valittiin kosmonauttikoulutukseen 1. joulukuuta 1978. Hän lensi Sojuz T-9- ja Sojuz TM-3 -avaruusaluksilla. Hän vietti avaruudessa liki 310 vuorokautta. Aleksandrov erosi kosmonauttijoukoista 26. lokakuuta 1993. Hän jatkoi vastaavissa tehtävissä yrityksissä.


title: Aleksandr Aleksandrov (kosmonautti)

text: Aleksandrov on naimisissa ja perheessä on kaksi lasta.


title: Ian Rilen

text: Ian Rilen (12. elokuuta 1947 Bendigo, Victoria – 30. lokakuuta 2006) oli australialainen muusikko, joka tuli tunnetuksi työstään bassokitaristina yhtyeessä Rose Tattoo. Hän oli myös lauluntekijä. Hän kuului Rose Tattoon alkuperäisjäseniin 1970-luvulla ja toimi lisäksi muun muassa Band of Lightissa. Hän kuoli virtsarakon syöpään samana vuonna kuin Rose Tattoo sai paikan ARIA Hall of Famessa.


title: Gilbert von Rettig

text: Gilbert von Rettig (14. heinäkuuta 1928 Piikkiö – 16. huhtikuuta 1994 Helsinki) oli suomalainen tupakkatehtailija, joka 1980-luvulla oli vuosikaudet Suomen rikkain ihminen. Hän oli perinyt omaisuutensa Rettigin tehtaiden kautta. Hänen isänsä oli vuorineuvos Hans von Rettig.


title: Gilbert von Rettig

text: Gilbert von Rettig ei halunnut elinaikanaan minkäänlaista julkisuutta. Hänestä lienee julkaistu vain yksi valokuva Partekin matrikkelissa.


title: Gilbert von Rettig

text: Hänen lapsensa Ann Helene von Rettig, Per Cyril von Rettig, Tom Fredric von Rettig ja Hans von Rettig ovat nykyään Rettigin pääomistajia ja hallituksen jäseniä. Yhtiö on luopunut tupakka- ja juomateollisuudesta ja keskittynyt radiaattoreihin, sisäilman laadun säätölaitteisiin, kiinteistökehitykseen ja niiden vuokraukseen sekä varustamoliiketoimintaan.


title: Gilbert von Rettig

text: Viimeisistäkin Rettig-Yhtymän osakkeista Gilbert von Rettig luopui 1993. Loputkin ulkopuoliset lunastettiin pois yhtiöstä ja yhtiöjärjestyksellä määrättiin, ettei omistus tämän jälkeen lipsu kenellekään muulle kuin Gilbert von Rettigin omille jälkeläisille.


title: Gilbert von Rettig

text: Rettigin perilliset ovat hankkineet Ruotsista kolme tunturia sekä niillä sijaitsevat talviurheilukeskukset rinteineen, hotelleineen ja ravintoloineen.


title: Hilary Mantel

text: Hilary Mary Mantel CBE (6. heinäkuuta 1952 Glossop, Derbyshire, Englanti) on brittiläinen kirjailija ja kriitikko. Mantel on kirjoittanut muistelmia, novelleja ja historiallisia romaaneja. Hän on koulutukseltaan juristi.


title: Hilary Mantel

text: Nuorena naisena Mantel alkoi kärsiä tuskallisista kivuista, jotka diagnosoitiin aluksi psykiatriseksi ongelmaksi. Sairautta hoidettiin antipsykoottisilla lääkkeillä, jotka aiheuttivat Mantelille psykoottisia häiriöitä. Vasta vuosia myöhemmin kipujen aiheuttajaksi todettiin endometrioosi. Mantelin muistelmateos "Giving Up the Ghost" kertoo hänen nuoruudestaan sekä elämästään tuskallisen sairauden kanssa.


title: Hilary Mantel

text: Vuonna 2009 Mantelille myönnettiin Booker-palkinto menestysromaanista "Susipalatsi" ("Wolf Hall"). Mantel sai palkinnon toisen kerran vuonna 2012 romaanistaan "Syytettyjen sali" ("Bring Up the Bodies"), joka on "Susipalatsin" jatko-osa. Kolmas osa sarjaan ilmestyy vuonna 2015.


title: John B. Sollenberger Trophy

text: John B. Sollenberger Trophy on palkinto, joka myönnetään vuosittain jääkiekkosarja AHL:n runkosarjassa eniten pisteitä tehneelle pelaajalle.


title: John B. Sollenberger Trophy

text: Palkinto on saanut nimensä Hershey Bearsin entisen presidentin ja managerin John B. Sollenbergerin mukaan. Palkinto on aiemmin ollut nimetty Wally Kilrean ja Carl Liscomben mukaan. Nykyisellä nimellään palkinto on jaettu kaudesta 1954-1955 lähtien.


title: Gladys Knight

text: Gladys Maria Knight (s. 28. toukokuuta 1944 Atlanta, Georgia) on yhdysvaltalainen muusikko ja näyttelijä, joka tunnetaan "soulin keisarinnana". Hän lauloi Gladys Knight & the Pips -yhtyeessä, joka on Rock and Roll Hall of Famessa. Knight on menestynyt myös soolourallaan ja tehnyt yhteistyötä muiden artistien kanssa. Sekä hän että yhtye ovat saaneet Grammyja. Knight esitti elokuvan "007 ja lupa tappaa" (1989) tunnuskappaleen.


title: Gladys Knight

text: Näyttelijänä Knight on esiintynyt muun muassa 1980-luvun sarjassa "Charlie & Co.". Elokuviin, joissa hän on esiintynyt, kuuluvat "20 taalaa" (1993) ja "Murha Hollywoodissa" (2003). Hän sai Golden Globe -ehdokkuuden roolistaan elokuvassa "Pipe Dreams" (1976). Hänellä oli myös CableACE-ehdokkuus.


title: Gladys Knight

text: Knight on aktiivinen mormoni. Hän liittyi MAP-kirkon jäseneksi vuonna 1997. Hänellä on vuodesta 1995 ollut tähti Hollywood Walk of Famella.


title: Jorma Silvasti

text: Jorma Tapio Silvasti (s. 9. maaliskuuta 1959 Leppävirta) on suomalainen oopperalaulaja, ääneltään tenori.


title: Jorma Silvasti

text: Jorma Silvasti on opiskellut laulua Savonlinnan musiikkiopistossa, Sibelius-Akatemiassa Ritva Auvisen ja Mikko Pasasen johdolla sekä Frankfurt am Mainissa Karl-Heinz Jariuksen oppilaana. Ennen soolouraansa hän lauloi Savonlinnan Oopperajuhlien ja Suomen Kansallisoopperan kuoroissa.


title: Jorma Silvasti

text: Silvasti on ollut kiinnitettynä Krefeld-Mönchengladbachin oopperan ja Badenin valtionoopperan solistikuntaan. Suomen kansallisoopperan solistikuntaan hän on kuulunut vuodesta 1991. Hän on vieraillut muun muassa New Yorkin Metropolitan-oopperassa, Wienin valtionoopperassa, Berliinin valtionoopperassa ja Deutsche Operissa sekä Bayreuthin musiikkijuhlilla.


title: Jorma Silvasti

text: Silvastin laulamia rooleja ovat muun muassa Tamino ("Taikahuilu"), Max ("Taika-ampuja"), Loge ("Reininkulta"), Lenski ("Jevgeni Onegin"), Parsifal ("Parsifal") ja Laca ("Jenůfa").


title: Jorma Silvasti

text: Silvasti voitti Timo Mustakallio -laulukilpailun 1982. Hän on mukana Leoš Janáčekin oopperan "Jenůfa" levytyksessä, joka sai parhaan oopperalevytyksen Grammy-palkinnon 2004. Vuonna 2009 hän oli Mirjam Helin -laulukilpailun tuomariston puheenjohtaja.


title: Brookhaven National Laboratory

text: Brookhaven National Laboratory (BNL) on vuonna 1947 perustettu moniohjelmallinen valtiollinen laboratorio Long Islandilla, New Yorkissa. Sitä johtaa Brookhaven Science Associates. Henkilökuntaa BNL:llä on noin 3000 ja laitoksen päärahoittajana toimii Yhdysvaltain energiaministeriö DoE (Department of Energy).


title: Brookhaven National Laboratory

text: Laitoksen tutkimusaloja ovat nanoteknologia, biotieteet, korkeaenergia-/ydinfysiikka, avaruussäteily, riippuvaisuustutkimus ja kotimaan (USA) turvallisuusratkaisut.


title: Brookhaven National Laboratory

text: BNL:n suurimpiin projekteihin kuuluvat mm. raskasionitörmäytin Relativistic Heavy Ion Collider, nanomateriaaleja tutkiva Center for Functional Nanomaterials ja hiukkaskiihdytin National Synchrotron Light Source.


title: Brookhaven National Laboratory

text: BNL sai alkunsa, kun vuonna 1946 yhdeksän eri yliopiston edustajat muodostivat voittoa tavoittelemattoman yhtiön perustaakseen ydinfysiikan laitoksen. Vuonna 1947 BNL:n nykyinen alue siirrettiin laitoksen perustamista valvoneelle energiaministeriön edeltäjälle Atomic Energy Commissionille, joka myös antoi laitokselle alkupääoman. BNL perustettiin edistämään perustutkimusta fysiikassa, kemiassa, biologiassa sekä atomitieteissä.


title: Brookhaven National Laboratory

text: BNL:ssä tuotetusta tutkimuksesta on tullut kuusi nobelin-palkintoa:


title: Harry Holmes

text: Harry ”Hap” Holmes (21. helmikuuta 1892 – 27. kesäkuuta 1941) oli kanadalainen jääkiekkomaalivahti. Ammattilaisurallaan Holmes voitti Stanley Cupin neljästi, neljälle eri seuralle. Hänet valittiin Hockey Hall of Fameen 1972.


title: BigDog

text: BigDog on nelijalkainen kuljetusrobotti, joka pystyy kantamaan 150 kg:n kuormaa ja liikkumaan epätasaisessa maastossa. Robotin kehitystyöhön ovat osallistuneet Boston Dynamics, Foster-Miller, Jet Propulsion Laboratory ja Harvardin yliopisto.


title: BigDog

text: BigDog painaa 110 kiloa ja on noin metrin korkuinen. Sen etenemisvauhti on enimmillään noin kuusi kilometriä tunnissa ja se selviää 35 asteen noususta. Robotissa on 50 anturia ja lasergyroskooppi, joka huolehtii tasapainosta. BigDog pystyy kävelemään myös jäällä tai kivikossa, eikä se kaadu vaikka sitä potkaisee kylkeen. Robotin voimanlähteenä toimii kaksitahtinen polttomoottori.


title: Tommy Handley

text: Thomas "Tommy" Reginald Handley (17. tammikuuta 1892 Liverpool – 9. tammikuuta 1949) oli englantilainen näyttelijä. Hän oli pääosassa BBC:n radiokomediassa "It's That Man Again".


title: Tommy Handley

text: Handley palveli ensimmäisessä maailmansodassa. Sodan jälkeen hän esiintyi varieteessa, ja ensimmäistä kertaa radiossa vuonna 1923. Itselleen räätälöidyn komediasarjan "It's That Man Againin" pääosassa Hadley oli syksystä 1939 alkaen. Tommy Hadley kuoli tammikuussa 1949, kolme päivää sarjan viimeiseksi jääneen jakson jälkeen.


title: Halcali

text: Halcali (ハルカリ, Harukari) on japanilainen hip hop duo. Duoon kuuluvat Halca (ハルカ, Haruka) ja Yucali (ユカリ, Yukari). Duo on kotoisin Tokion Meguro -kaupunginosasta.


title: Marat

text: Marat voi tarkoittaa muun muassa seuraavia:


title: Heartsdales

text: Heartsdales oli japanilainen hip hop-yhtye, johon kuuluivat siskokset Yumi Sugiyama (杉山ユミ, Sugiyama Yumi) ja Emi Sugiyama (杉山エミ, Sugiyama Emi), tunnetaan paremmin heidän taiteilijanimillään Rum ja Jewels. Yhtye toimi vuosina 2001-2006.


title: Heartsdales

text: Emi syntyi 4. joulukuuta 1976 ja Yumi 17. joulukuuta 1981. Heillä on myös veli. Kaikki isarukset syntyivät Tokiossa, mutta myöhemmin perhe muutti Yonkersiin, New Yorkiin, lähes heti Yumin syntymän jälkeen. Heidän isänsä työskenteli sisustusarkkitehtinä. Perhe muutti myöhemmin takaisin Japaniin, jossa Yumi meni opiskelemaan Tama Art Universityyn ja Emi Keio Universityyn.


title: Operatiivinen johtaja

text: Operatiivinen johtaja () on yrityksen päivittäisestä toiminnasta vastaava johtaja, joka toimii yleensä toimitusjohtajan alaisuudessa.


title: Ya-Kyim

text: YA-KYIM (ヤキーム; yakīmu) on japanilainen R&B/pop/hip hop-yhtye, johon kuuluvat MC Miku ja laulajat Alisa ja Yurie.


title: Ya-Kyim

text: Miku, Alise ja Yurin ovat olleet ystäviä lapsuudesta asti. Vuonna 1999 he osallistuivat tanssijoina japanilaiseen B BOY PARK -tanssiryhmään. He jatkoivat esiintymistä, kunnes vuonna 2002 yhtye perustettiin.


title: Pirjo

text: Pirjo on suomalainen naisen etunimi. Lokakuuhun 2015 loppuun mennessä nimi on Suomessa annettu 34 649 naiselle ja noin kymmenelle miehelle. Yli puolet Pirjoista on syntynyt 1940- ja 1950-luvuilla.


title: Pirjo

text: Nimen alkulähteenä on Birgitta. Pirjon samoin kuin Birgitankin nimipäivä on 7. lokakuuta, Pyhän Birgitan muistopäivänä.


title: Saturnus (täsmennyssivu)

text: Saturnus voi tarkoittaa seuraavia:Useita Nasan Saturn-kantoraketteja:


title: HMS Virago

text: HMS Virago on ollut neljän Britannian Kuninkaallisen laivaston aluksen nimenä.


title: Piritta

text: Piritta tai Pirita on suomalainen naisen etunimi, Birgitta-nimen mukaelma. Nimestä on myös Suomessa käytössä alkujaan virolainen muunnos "Pirita". Suomessa nimi Piritta on vuoden 2012 loppuun mennessä annettu noin 2 600 ja Pirita hieman yli 1 600 henkilölle. Molemmat muodot ovat almanakassa 7. lokakuuta, Pyhän Birgitan muistopäivänä.


title: Piritta

text: Pirita on myös erään Tallinnan kaupunginosan nimi.


title: Fazer-liiga 1995–1996

text: Jääkiekon 1. divisioona 1995–1996 kulki toista ja samalla viimeistä kautta nimellä Fazer-liiga.


title: Fazer-liiga 1995–1996

text: 12 parasta jatkoi pudotuspeleihin. Diskos ja Junkkarit putosivat sarjasta karsinnan jälkeen. Sarjaan nousivat Uudenkaupungin Jääkotkat ja Hyvinkään Ahmat.


title: Leonid Sobolev

text: Leonid Sergejevitš Sobolev (, 21. heinäkuuta 1898 Irkutsk – 17. helmikuuta 1971 Moskova) oli venäläinen neuvostokirjailija ja Neuvostoliiton kirjailijaliiton toimihenkilö.


title: Leonid Sobolev

text: Leonid Sobolev syntyi entisen upseerin ja virkamiehen perheeseen. Hän opiskeli Pietarin merisotakoulussa ja palveli upseerina laivastossa vuoteen 1931 saakka. Vuonna 1930 hän liittyi puna-armeijan ja laivaston kirjailijayhdistykseen ja toimi sen Leningradin osaston sihteerinä. Vuodesta 1934 lähtien hän kuului Neuvostoliiton kirjailijaliiton hallitukseen.


title: Leonid Sobolev

text: Toisen maailmansodan aikana Sobolev toimi Pravdan kirjeenvaihtajana. Vuonna 1957 hän oli perustamassa Venäjän SFNT:n kirjailijaliittoa, jonka johtajana hän työskenteli kuolemaansa saakka. Hänet tunnettiin Neuvostoliiton kirjallisuuselämän vapautumisen jyrkkänä vastustajana. Vuodesta 1958 lähtien Sobolev toimi Neuvostoliiton korkeimman neuvoston jäsenenä ja vuonna 1970 hänet valittiin sen puhemiehistöön. Vuonna 1968 hän sai sosialistisen työn sankarin arvonimen. Hänet on palkittu kolmesti Leninin kunniamerkillä.


title: Leonid Sobolev

text: Sobolev kuvaa teoksissaan sotalaivastoa ja sen upseeristoa. Suurta huomiota herätti lokakuun vallankumouksen jälkeistä laivaston uudistamista käsittelevä romaani ”Kapitaaliremontti” (oik. ”Peruskorjaus”, "Kapitalnyi remont", 1932). Vuonna 1943 kirjailija sai Stalin-palkinnon toisen maailmansodan aikaisia sankaritarinoita sisältävästä novellikokoelmasta ”Merisielu” ("Morskaja duša", 1942). Romanttista laivaston kuvausta jatkoi pienoisromaani ”Vihreä säde” ("Zeljonyi lutš", 1954). Sobolev tunnetaan myös kazakstanilaisen kirjallisuuden kääntäjänä ja popularisoijana.


title: United States Chamber of Commerce

text: United States Chamber of Commerce, Yhdysvaltojen kauppakamari, (USCC) on järjestö, joka toimii jäsentensä edunvalvojana. Siihen kuuluu yhdysvaltalaisia yrityksiä, paikallisia kauppakamareita ja alan järjestöjä. Sen puheenjohtaja on Tom J. Donohue.


title: United States Chamber of Commerce

text: Kauppakamarin vanhoillista linjaa on arvosteltu, ja siitä on eronnut useita merkittäviä yrityksiä. Lokakuussa 2009 erosi Apple perustellen eroaan sillä, että kauppakamari jarruttaa maan ilmastolainsäädännön kehittämistä.


title: Ravea

text: Ravea, vanhoissa lähteissä joskus myös "Ravijoki" on kylä Mynämäen kunnan Mietoisissa, Varsinais-Suomessa. Se sijaitsee pääosin Laajoen itärannalla.


title: Ravea

text: Varhaisin tieto Ravean kylästä on vuodelta 1485. Kylässä tiedetään olleen uuden ajan alussa kaksi tilaa, Storgård eli Isotalo ja Lillgård. Molemmat talot siirtyivät vuonna 1630 Lehtisten kartanon Henrik Flemingin omistukseen. Lillgård säilyi rälssitilana, mutta Isotalo siirtyi kruunun omistukseen jo 1600-luvun lopussa ja siitä tehtiin Lemun Toijalan ratsutilan aputila. Isotalo lunastettiin perintötilaksi vuonna 1766.


title: Ravea

text: Molemmat tilat yhdistettiin 1800-luvun puolivälissä Hietamäen kylän Anttila ja Kartano -nimisten tilojen kanssa Ravean kartanoksi. Tässä vaiheessa myös nyt jo purettu Laajoen rannalla sijainnut Kartanon tilan päärakennus laajennettiin kaksikerroksiseksi ja empiretyyliseksi. Kartano muutettiin osakeyhtiöksi vuonna 1930 ja vuonna 1965 siitä tehtiin sokerijuurikkaan viljelyn koetila.


title: Ravea

text: Ravean kylän vanha kylätontti sijaitsee Laajoen itätöyräällä, vastapäätä Hietamäen kylää ja hävinneen Hietamäen kappelin paikkaa. Nimestään huolimatta myös 1920-luvulla rakennettu Hietamäen rautatieasema sijaitsee Ravean kylässä.


title: André Sicre

text: André Sicre (k. 1733 Pariisi) oli ranskalainen pioneeriupseeri. Erään teorian mukaan hän murhasi Ruotsin kuninkaan Kaarle XII:n vuonna 1718.


title: André Sicre

text: Sicreä kuljettanut laiva haaksirikkoutui Kreikan saaristossa vuonna 1712. Tämän jälkeen hän liittyi osmanien valtakunnassa oleskelleen Ruotsin kuninkaan Kaarle XII:n armeijaan, jossa hän sai kapteenin arvon. Hän seurasi Kaarlea Stralsundiin, jonne Kaarlen pieni armeija saapui vuonna 1715. Sicre osallistui Stralsundin puolustukseen kaupungin piirityksen aikana. Piirityksen aikana hän jäi piirittäjien vangiksi, mutta onnistui pakenemaan vuonna 1716 Ruotsiin. Hessenin Fredrik järjesti Sicrelle palveluspaikaksi Etelä-Skoonen ratsuväkirykmentin. Ruotsissa Sicre eteni nopeasti: ensin hänestä tuli yliadjutantti ja myöhemmin kenraaliadjutantti, joka oli suoraan Fredrikin alainen.


title: André Sicre

text: Sicre osallistui Kaarle XII:n vuoden 1718 Norjan-sotaretkeen. Kaarle kuitenkin kaatui kesken sotaretken ja armeija vetäytyi Norjasta. Kaarlea seurasi valtaistuimelle Ulriika Eleonoora ja häntä vuonna 1720 Hessenin Fredrik. Sicre nimitettiin henkirakuunoiden everstiluutnantiksi. Pian kuitenkin alkoi kiertää huhu, jonka mukaan Sicre olisi murhannut Kaarlen. Sicre osasi kuitenkin hillitä itsensä hyvin ja käyttäytyi huhuista huolimatta rauhallisesti. Fredrik lähetti Sicren ulkomaille ja tämä palasi Tukholmaan syksyllä 1722. Sicre oli sairastunut ulkomailla kuumetautiin ja Tukholmassa hän sairastui ilmeisesti murhasyytösten vuoksi myös henkisesti. Hovikonsistorin pöytäkirjan mukaan Sicre oli menettänyt ”täysin järkensä”. Kesällä 1723 Sicre avasi eräänä päivänä huoneensa ikkunan ja huusi Tukholman kadulle, että hän oli Kaarle XII:n murhaaja. Ruotsin valtiovalta yritti vaimentaa tunnustuksen. Sicre parantui ja perui tunnustuksen, mutta huhut levisivät edelleen. Samaan aikaan julkisuuteen astui entinen ruotsalainen luutnantti Schultz, joka väitti Sicren saaneen murhasta palkkioksi 3 000 tai 5 000 dukaattia. Fredrik yritti edelleenkin vaimentaa huhut, mutta epäonnistui.


title: André Sicre

text: Sicre oleskeli Tukholmassa vielä muutaman vuoden, jona aikana hänen palvelijansa hoiti mielisairasta isäntäänsä. Sicre parantui 1728 ja matkusti Ranskaan. Vaikka hän oli saanut sairasaikansa palkan Ruotsissa, oli hänen taloudellinen tilanteensa heikko. Sicre kijoitti useita kertoja Fredrikille, joka lähetti aina lisää rahaa. Sicre kuoli köyhänä Pariisissa vuonna 1733.


title: André Sicre

text: Bengt Liljegrenin mukaan Kaarle XII murhattiin 30. marraskuuta 1718. Sicre oli mahdollinen murhaaja, koska hän oli 30. marraskuuta yhdeksän aikaan illalla piirityskaivannoissa olleen Kaarle XII:n lähistöllä. Liljegrenin teorian mukaan Sicre olisi tällöin ampunut Kaarlen Hessenin Fredrikin toimeksiannosta. Liljegrenin mukaan varmaa näyttöä asiasta ei luultavasti saada koskaan.


title: Pjotr Pavlenko

text: Pjotr Andrejevitš Pavlenko (, 11. heinäkuuta 1899 Pietari – 16. kesäkuuta 1951 Moskova) oli venäläinen neuvostokirjailija.


title: Pjotr Pavlenko

text: Pjotr Pavlenko syntyi pikkuvirkamiehen ja opettajattaren perheeseen. Lapsuutensa hän vietti Tbilisissä. Vuonna 1920 hän liittyi bolševikkipuolueeseen ja palveli puna-armeijassa. Vuodesta 1924 lähtien hän työskenteli Neuvostoliiton kaupallisessa edustustossa Istanbulissa. Moskovaan palattuaan hän liittyi Pereval-kirjailijaryhmään. Vuonna 1930 Pavlenko järjesti tunnettujen neuvostokirjailijoiden matkan Turkmenistaniin. Suomen talvisotaan ja toiseen maailmansotaan hän osallistui lehtimiehenä. Vuodesta 1945 lähtien Pavlenko asui Krimillä, jossa hän johti paikallista kirjailijajärjestöä. Hän toimi myös Neuvostoliiton korkeimman neuvoston edustajana. Elämänsä viimeisinä vuosina kirjailija matkusteli Amerikassa ja Euroopassa. Hänet on palkittu Leninin kunniamerkillä.


title: Pjotr Pavlenko

text: Alkuvaiheen orientalistisia kertomuksiaan lukuun ottamatta Pavlenko on tyypillinen sosialistisen realismin edustaja. Kirja "Putešestvije v Turkmenistan" (”Matka Turkmenistaniin”, 1931–1932) kuvaa sosialistista rakennustyötä. Romaanin "Barrikady" (”Barrikaadit”, 1932) aiheena on Pariisin kommuuni. Romaani "Na Vostoke" (”Idässä”, 1936–1937) kertoo fasismin nousun muodostamasta sotilaallisesta uhasta. Stalinia ylistävä romaani ”Onni” ("Štšastje", 1947) kuvaa Krimin sodanjälkeistä uudelleen asuttamista, mutta ei mainitse sanaakaan krimintataarien karkoittamisesta. Vuonna 1948 Pavlenko sai siitä Stalin-palkinnon. Pienoisromaania ”Aroaurinko” ("Stepnoje solntse") pidetään yhtenä kirjailijan onnistuneimmista teoksista.


title: Pjotr Pavlenko

text: Pavlenko laati myös elokuvien käsikirjoituksia. Vuonna 1941 hän sai Stalin-palkinnon Sergei Eisensteinin ohjaaman ”Aleksanteri Nevskin” käsikirjoituksesta. Mihail Tšiaurelin kanssa kirjoitetut ”Vala” ("Kljatva") ja ”Berliini kukistuu” ("Padenije Berlina") saivat Stalin-palkinnot vuosina 1947 ja 1950. Myöhemmin ne tuomittiin tyypillisinä Stalinin henkilönpalvonnan ilmentyminä.


title: Les Cunningham Award

text: Les Cunningham Award jaetaan vuosittain jääkiekkosarja AHL:n runkosarjan arvokkaimmalle pelaajalle. Palkintoa on jaettu kaudesta 1947-1948 lähtien. Palkinto on nimetty kolminkertaisen Calder Cup-voittajan ja viisi kertaa AHL:n tähdistökentälliseen valitun Les Cunninghamin mukaan. Hän oli ennen eläköitymistään AHL:n kaikkien aikojen pistepörssin ensimmäisellä sijalla, mutta sittemmin hänen pistemääränsä on ohitettu. Useimmin palkinnon ovat voittaneet Johnny Bower ja Fred Glover, molemmat kolmesti.


title: Angela Scoular

text: Angela Scoular (8. marraskuuta 1945 Lontoo, Iso-Britannia – 11. huhtikuuta 2011) oli brittiläinen näyttelijä. Hän esiintyi esimerkiksi Lady Agatha Shawcrossin roolissa brittisarjassa "You Rang, M'Lord?" (1988; 1990–1993). Hänellä on ollut myös lukuisia elokuvarooleja. Hänen pitkäaikainen miehensä on näyttelijä Leslie Phillips.


title: Angela Scoular

text: Scoular kärsi suolistosyövästä. Hän kuoli huhtikuussa 2011.


title: Eino Auer

text: Eino Hannes Auer (31. toukokuuta 1898 Pori – 22. lokakuuta 1941 Kiestinki) oli suomalainen kirjailija ja kääntäjä. Hän kirjoitti myös pakinoita nimimerkillä "Solmu".


title: Eino Auer

text: Jatkosodan aikana Auer palveli kapteenina JR 53:ssa. Hän kaatui Kiestingissä lokakuun lopulla 1941.


title: Andersonin piirikunta

text: Andersonin piirikunta on viiden Yhdysvaltojen piirikunnan nimi


title: Armstrongin piirikunta

text: Armstrongin piirikunta on kahden Yhdysvaltojen piirikunnan nimi


title: Atchisonin piirikunta

text: Atchisonin piirikunta on kahden Yhdysvaltojen piirikunnan nimi


title: Bakerin piirikunta

text: Bakerin piirikunta on kolmen Yhdysvaltojen piirikunnan nimi


title: Barbourin piirikunta

text: Barbourin piirikunta on kahden Yhdysvaltain piirikunnan nimi


title: Barryn piirikunta

text: Barryn piirikunta on kahden Yhdysvaltojen piirikunnan nimi


title: Bartonin piirikunta

text: Bartonin piirikunta on kahden Yhdysvaltojen piirikunnan nimi


title: Bathin piirikunta

text: Bathin piirikunta on kahden Yhdysvaltojen piirikunnan nimi


title: Bayn piirikunta

text: Bayn piirikunta (engl. "Bay County") on kahden yhdysvaltalaisen piirikunnan nimi:


title: Vigilant

text: Vigilant voi tarkoittaa seuraavia:


title: Nina Temple

text: Nina Temple (s. 1956) on brittiläinen kommunisti. Hän toimi Ison-Britannian kommunistisen puolueen viimeisenä johtajana vuosina 1989–1991. Hän oli siten puolueen ensimmäinen ja ainoa naispuolinen johtaja. Puolueen seuraajaksi perustettiin Demokraattinen vasemmisto -niminen puolue. Senkin johtoon nousi Temple.


title: Nina Temple

text: Temple liittyi nuorten kommunistien liittoon jo 13-vuotiaana ja toimi myöhemmin sen johdossa. Hän oli 44-vuotias, kun hänellä todettiin Parkinsonin tauti.


title: Marcelino Martínez

text: Marcelino Martínez Cao eli Marcelino (s. 29. huhtikuuta 1940 Ares, A Coruñan maakunta, Espanja) on espanjalainen entinen jalkapalloilija, pelipaikaltaan hyökkääjä.


title: Marcelino Martínez

text: Marcelino aloitti jalkapalloilun kotiseutunsa seuroissa Numancia de Aresissa, Galicia de Mugardosissa ja Racing de Ferrolissa. Espanjan korkeimmalla sarjatasolla Primera Divisiónissa hän edusti Real Zaragozaa vuosina 1959–1970. Hän voitti lempinimellä "los Magníficos" tunnetun joukkueen kanssa kahdesti Espanjan cupin (1964, 1966) ja kerran Messucupin (1964). Marcelino oli osa Zaragozan maineikasta hyökkäysviisikkoa Canarion, Lapetran, Santosin ja Villan ohella.


title: Marcelino Martínez

text: Marcelino pelasi myös 14 ottelua Espanjan maajoukkueessa, jonka kanssa hän otti osaa vuoden 1964 EM- ja vuoden 1966 MM-kilpailuihin. Hän teki ratkaisevan maalin Neuvostoliittoa vastaan vuoden 1964 loppuottelussa, jonka Espanja voitti maalein 2–1.


title: Bert Karlsson

text: Bert Willis Karlsson (s. 21. kesäkuuta 1945 Skövde) on ruotsalainen liikemies ja poliitikko. Hän tuli Mariann Grammofon AB -levy-yhtiön omistajana ja johtajana tunnetuksi muun muassa Carola Häggkvistin uran taustavaikuttajana. Vuonna 1984 hän perusti Skara Sommarland -huvipuiston.


title: Bert Karlsson

text: Vuonna 1991 Karlsson perusti Ian Wachtmeisterin kanssa Skarassa Uusi demokratia -puolueen, jonka ideologia oli oikeistolainen ja nationalistinen. Syyskuun parlamenttivaaleissa puolue sai 6,73 %:n kannatuksen. Karlsson istui kauden Ruotsin valtiopäivillä (1991–1994) ja perusti sen jälkeen Skarassa uuden lyhytikäisen paikallispuolueen. Vuoden 1994 vaaleissa Ny Demokratin kannatus oli enää 1,24 %.


title: Bert Karlsson

text: Karlsson kuului "Talang"-ohjelman tuomaristoon vuosina 2007, 2008 ja 2009.


title: Preussin liettualaiset

text: Preussin liettualaiset (, ) olivat Itä-Preussin maakunnassa niin sanotulla Vähä-Liettuan alueella aikoinaan asunut liettualaisten alaryhmä. Liettualaisten valtaosasta poiketen Preussin liettualaiset eivät kuulu katolilaiseen kirkkoon, vaan eri protestanttisiin kirkkoihin. Preussin liettualaisten tarkkaa määrää ei nykypäivänä tiedetä. Suurin osa heistä pakeni Itä-Preussin alueelta Saksaan vuonna 1944, ja on todennäköistä, että suuri osa heidän jälkeläisistään kokee olevansa enneminkin saksalaisia kuin liettualaisia. Vuonna 1890 Itä-Preussissa oli 121 345 liettuan kielen puhujaa. Arviolta alle 2000 nykyisen Klaipėdan alueen asukasta on Preussin liettualaisia.


title: Preussin liettualaiset

text: Itä-Preussin aluetta asuttanut balttilaista kieltä puhunut väestö tunnettiin muinaispreussilaisina. He puhuivat muinaispreussin kieltä, joka on nykyisin jo hävinnyt. Muinaispreussilaisten lisäksi osaa Itä-Preussin alueesta asuttivat kuurit ja skalvit, jotka olivat myös balttilaisia. Muinaispreussilaisista suurin osa tapettiin tai sulautui saksalaisiin Baltian ristiretkien jälkeen. Liettuan ja Saksalaisen ritarikunnan välinen raja vakiintui vuonna 1422 tehdyn Melnon sopimuksen jälkeen. Tämän jälkeen monet kuurilaiset ja masovialaiset muuttivat Itä-Preussin alueelle parempien elinolosuhteiden perässä. Kun Preussin ensimmäinen herttua Albrecht von Hohenzollern luopui katolilaisuudesta ja virallisti luterilaisuuden aseman, myös Preussin liettualaisista tuli luterilaisia. Valtaosa Preussin liettualaisista oli maanviljelijöitä, mutta 1500-luvulla alkoi Liettuan protestanttisen yläluokan muutto alueelle. Liettualaiset pitivät kirkkomenoja liettuaksi ja liettuaksi julkaistiin muutamia kirjoituksia. 1500-luvulla alettiin ensimmäisen kerran käyttää termiä Preussin liettualaiset ("Preußisches Litauens").


title: Preussin liettualaiset

text: 1700-luvulla Preussia koetteli rutto ja arviolta 50% Preussin liettualaisista kuoli. Tyhjentyneille alueille muutti saksalaisia, jotka toivat mukanaan pietismin, johon monet jäljelle jääneet liettualaiset samaistuivat. Saman vuosisadan aikana suuresta osasta Preussin liettualaisista tuli lukutaitoisia. Tämä kehitys oli paljon nopeampaa Preusissa kuin Liettuassa asuneiden liettualaisten kohdalla. 1800-luvulla alkanut liettualaisten kansallinen herääminen ei vaikuttanut yhtä voimakkaasti Preussissa kuin Liettuassa. Vaikka Preussin liettualaisiin ei kohdistettu erityisiä saksalaistamistoimia, he omaksuivat saksan kielen ja saksalaisen identiteetin. Vincas Kudirka, yksi kansallisen heräämisen johtohahmoista, kutsuikin Preussin liettualaisia liettuaa puhuviksi saksalaisiksi. Tästä huolimatta vuonna 1918 saatiin kerättyä niin sanottu Tilsitin adressi, joka vaati Preussin liettualaisten asuinalueiden liitämistä Liettuaan. Valtaosa merkittävistä Preussin liettualaisista vaikuttajista ei allekirjoittanut adressia.


title: Preussin liettualaiset

text: Ensimmäisessä maailmansodassa Preussin liettualaisten asuinalue joutui venäläisten käsiin. Venäläiset siirsivät osan siviiliväestöstä Keski-Venäjälle. Siirtojen aikana noin 15% siirrettävistä kuoli. Sodan jälkeen suuri osa Preussin liettualaisista joutui vastaperustetun Liettuan valtion alaisuuteen, kun siihen liitettiin Memelin alue. Alueen liettualaiset kokosivat 30 000 nimeä adressiin, jolla vaadittiin alueen pysymistä Saksan yhteydessä, mutta se jäi silti Liettualle. Liettua korvasi paikalliset virkamiehet katolilaisilla liettualaisilla, mikä johti eripuraisuuteen Preussin liettualaisten ja katolilaisten liettualaisten välille. Monet Preussin liettualaiset alkoivat äänestää saksalaismielisiä puolueita. Monet heistä halusivat Memelille Danzigin kaltaisen vapaakaupungin oikeudet. Kun Saksa sai alueen takaisin vuonna 1939, Memelin asukkaille annettiin mahdollisuus pitää Liettuan kansalaisuus. Yhteensä vain 500 pyysi saada sen ja 20 henkilöä lopulta sai sen.


title: Preussin liettualaiset

text: Toisessa maailmansodassa Preussin liettualaiset joutuivat Neuvostoliittolaisten sotilaiden taholta samanlaisen vihamielisyyden kohteeksi kuin etniset saksalaiset. Neuvostosotilaat suorittivat massamurhia ja raiskauksia. Sodan aikana suuri osa Preussin liettualaisista pakeni länteen päin. Sodan jälkeen pieni osa palasi, mutta suurin osa heistä kuljetettiin Siperiaan. Yhteensä noin 8000 henkilöä joutui siirretyksi. Memelin alueen väestö oli vuonna 1945 enää noin 20 000 henkilöä, kun se oli vielä vuonna 1939 ollut 152 800 henkilöä. Vuonna 1951 tapahtuneen Konrad Adenauerin Moskovan vierailun jälkeen Neuvostoliitto salli entisten Saksan kansalaisten muuton Saksaan. Suurin osa jäljelle jääneistä Preussin liettualaisista käytti tätä vaihtoehtoa hyväkseen. Vain 2000 henkilöä jäi Memelin alueelle. Muualle Itä-Preussiin ei käytännössä jäänyt kukaan. Nykyisin suurin osa Preussin liettualaisista elää Saksassa. Etninen identiteetti on heikentynyt ja se on vaarassa hävitä. Lähes kaikki nykyisen Klaipėdan alueen liettualaiset ovat siirtolaisia muualta Liettuasta.


title: Semonides Amorgoslainen

text: Semonides Amorgoslainen () (600-luku eaa.) oli antiikin kreikkalainen jambirunoilija. Hän oli toinen, sekä aikajärjestyksessä että maineeltaan, varhaisen kreikkalaisen kirjallisuuden kolmesta jambirunoilijasta. Muut kaksi ovat Arkhilokhos ja Hipponaks. Semonides oli kotoisin Amorgokselta.


title: Semonides Amorgoslainen

text: Tärkein lähde Semonideen elämään ovat "Sudan" kaksi artikkelia, joiden mukaan hänen isänsä nimi oli Krines ja hän oli alun perin kotoisin Samokselta. Vaikka "Suda" esittää hänet Arkhilokhoksen aikalaisena, nykyisin tutkijat katsovat hänen olleen tätä jonkin verran myöhäisempi. "Suda" mainitsee hänen eläneen 490 vuotta Troijan sodan jälkeen, mikä sijoittaa hänet Eratostheneen käyttämällä sodan ajoituksella 600-luvulle eaa. Semonides sekoitetaan joskus Simonides Keoslaiseen ja "Sudassa" myös Simmiaaseen.


title: Semonides Amorgoslainen

text: Semonides tunnetaan nykyisin parhaiten misogyynisestä runostaan "Naisista" ("Kata gynaikōn").


title: Suomen koripallon Hall of Fame

text: Suomen koripallon Hall of Fame on Suomen Koripalloliiton ja Veikkauksen vuonna 2009 aloittama kunniakerho. Hall of Fameen valitaan henkilöitä, jotka ovat edesauttaneet maajoukkueen, seuran tai paikkakunnan toimintaa suurella henkilökohtaisella panoksella ja samalla olleet osana Suomen koripallon historiaa.


title: Suomen koripallon Hall of Fame

text: Henkilöitä voidaan valita kunniakerhoon kahdesti vuodessa: elokuussa maaottelujen yhteydessä sekä keväällä Korisliigan finaalien aikaan. Hall of Fame tunnettiin aluksi nimellä Koripalloliiton legendat, mutta nykyisin käytetään nimeä Hall of Fame.


title: Susipalatsi

text: Susipalatsi () on Hilary Mantelin kirjoittama historiallinen romaani, joka ilmestyi vuonna 2009. Kirja palkittiin Booker-palkinnolla lokakuussa 2009. Kirjan tapahtumat sijoittuvat 1520-luvulle, ja kirja kertoo Thomas Cromwellin noususta valtaan kuningas Henrik VIII:n hovissa.


title: Susipalatsi

text: Kirjasta tuotettiin kuusiosainen televisiosarja vuonna 2015. Sarjassa näyttelevät muun muassa Mark Rylance, Damian Lewis, Jonathan Pryce ja David Robb.


title: Réda Babouche

text: Réda Babouche (; s. 3. heinäkuuta 1979 Skikda, Algeria) on algerialainen uransa lopettanut jalkapalloilija. Laitapuolustajana ja keskikentällä pelannut Babouche edusti seuraurallaan MO Constantinea ja MC Algeria.


title: Réda Babouche

text: Babouche on pelannut urallaan kaksi maaottelua, joista ensimmäinen oli Malia vastaan käydyssä ottelussa 12. kesäkuuta 2005. Sittemmin hän pelasi toisen maaottelunsa vuoden 2010 Afrikan kisojen pronssiottelussa Nigeriaa vastaan.


title: Jorma Heiskanen

text: Pentti Jorma Heiskanen (31. heinäkuuta 1914 Otava, Mikkelin maalaiskunta – 29. kesäkuuta 1941 Enso) oli suomalainen pastori ja kirjailija.


title: Jorma Heiskanen

text: Heiskasen vanhemmat olivat taidemaalari Toivo Vilhelm Heiskanen ja Aino Jenny Bom. Hän pääsi ylioppilaaksi vuonna 1933 Mikkelin lyseosta. Heiskanen vihittiin papiksi vuonna 1938 ja hän suoritti kasvatusopillisen tutkinnon vuonna 1940. Hän toimi Hiitolan vt. kirkkoherrana vuonna 1940.


title: Jorma Heiskanen

text: Heiskanen oli talvisodan aikana KTR 12:n patteriston pastorina Suojärvellä ja Kollaalla. Jatkosodan aikana hän oli KTR12:ssa tiedotuskomppanian joukkueenjohtajana. Heiskanen katosi jatkosodan alkupäivinä partiomatkalla Ensossa ja hänet julistettiin vuonna 1948 sotavankeudessa kuolleeksi.


title: Adam Dutkiewicz

text: Adam Jonathan Dutkiewicz (s. 4. huhtikuuta 1977) on yhdysvaltalainen muusikko ja tuottaja, joka tunnetaan parhaiten Killswitch Engagen kitaristina ja taustalaulajana.


title: Adam Dutkiewicz

text: Dutkiewicz tunnetaan myös esiintymistavastaan, jossa hän pukeutuu omituisesti (joko viittaan tai tutuun), juoksentelee paljon lavalla ja huutelee yleisölle, joko haukkumalla tai kehumalla yleisöä omituisesti tai huudellen hävyttömiä. Esiintymistapansa vuoksi häntä on kutsuttu ”kitaristien Jim Carreyksi”.


title: Adam Dutkiewicz

text: Dutkiewicz vietti lapsuutensa ja nuoruutensa Westhamptonissa Massachusettsissa. Hän opiskeli Berklee College of Musicissa Bostonissa musiikkituottamista, äänittämistä ja bassokitaran soittoa.


title: Adam Dutkiewicz

text: Dutkiewicz aloitti uransa vuonna 1992 rumpalina Aftershock-nimisessä yhtyeessä veljensä Tobias Dutkiewiczin ja Joel Stroetzelin kanssa. Yhtye hajosi vuonna 1999, palasi yhteen vuonna 2001 ja lopetti kokonaan vuonna 2004.


title: Adam Dutkiewicz

text: Dutkiewicz perusti vuonna 1999 Killswitch Engage -nimisen yhtyeen Joel Stroetzelin, Mike D’Antonion ja Jesse Leachin kanssa. Dutkiewicz aloitti yhtyeessä rumpalina, mutta siirtyi kitaraan ja taustalauluun vuonna 2002. Yhtye on saanut suurta mainetta, ja sitä pidetään yleisesti yhtenä metalcoren aloittajayhtyeistä.


title: Adam Dutkiewicz

text: Dutkiewicz perusti Times of Grace -yhtyeen Jesse Leachin kanssa vuonna 2007.


title: Adam Dutkiewicz

text: Vuonna 2016 Dutkiewicz perusti Serpentine Dominion -nimisen superprojektin, jossa on mukana laulajana Cannibal Corpsen George Fisher ja rumpalina Shannon Lucas. Dutkiewicz soitti kitarat ja bassot albumia varten. Hän sanoi haastattelussa, että yhtyeen kappaleet on nimenomaan kirjoitettu George Fisheriä varten.


title: Adam Dutkiewicz

text: Dutkiewicz on tuottanut monien metalcore-yhtyeiden levyjä, kuten All That Remainsin, Unearthin ja As I Lay Dyingin. Dutkiewicz on myös tuottanut kaikki Killswitch Engage -albumit, paitsi yhtyeen viidennen albumin "Killswitch Engage" hän tuotti levyn Brendan O’Brienin kanssa. Dutkiewicz on yleensä tuottanut myös omien yhtyeprojektiensa albumit.


title: Zanesville

text: Zanesville on kaupunki Yhdysvalloissa. Vuoden 2010 väestönlaskennassa kaupungin väkiluku oli 25 484. Zanesville on nimetty Ebenezer Zanen mukaan, joka asui silloisella uudisasutuksella vuonna 1797. Kaupunki oli Ohion toinen pääkaupunki vuosina 1810–1812. Tunnettu kaupungin asukas oli Zane Grey, joka on syntynyt kaupungissa. Zanesvillessä on myös korkeakoulu.


title: Venkatraman Ramakrishnan

text: Venkatraman Ramakrishnan (s. 1952 Chidambaram, Tamil Nadu, Intia ) on intialaissyntyinen Yhdistyneessä kuningaskunnassa asuva biokemisti. Ramakrishnan sai Nobelin kemianpalkinnon vuonna 2009 ribosomeja koskevista tutkimuksistaan. Hän jakoi palkinnon Thomas A. Steitzin ja Ada E. Yonathin kanssa.


title: Venkatraman Ramakrishnan

text: Ramakrishnanin laboratorio Cambridgessa on selvittänyt ribosomin alayksikön 30S:n täydellisen kemiallisen rakenteen ja sen ja antibioottien muodostamien kompleksien rakennetta sekä ribosomin komplekseja siirtäjä-RNAn ja lähetti-RNAn kanssa. Ramakrishnanin työ on auttanut proteiinisynteesin mekanismien ymmärtämisessä.


title: Lauri Pikkarainen

text: Lauri Veikko Pikkarainen (10. elokuuta 1913 Iisalmi – 4. lokakuuta 1941 Äänislinna) oli suomalainen luonnontutkija ja kirjailija.


title: Lauri Pikkarainen

text: Pikkaraisen vanhemmat olivat opettaja Paavo Pikkarainen ja opettaja Olga Kristiina Tenhunen.


title: Lauri Pikkarainen

text: Pikkarainen palveli jatkosodan aikana JR 51:n tykkikomppanian vänrikkinä. Hän kuoli haavoittuneena 38. kenttäsairaalassa Äänislinnassa lokakuun alussa 1941.


title: Yassine Bezzaz

text: Yassine Bezzaz (; s. 10. heinäkuuta 1981 Grarem Gouga, Algeria) on algerialainen jalkapalloilija, pelipaikaltaan keskikenttäpelaaja. Hän edustaa Algerian pääsarjassa pelaavaa CS Constantinea.


title: Yassine Bezzaz

text: Bezzaz aloitti uransa kotimaassaan 18-vuotiaana ja edusti CS Constantinea vuodet 1999–2001 ja JS Kabylieta seuraavan yhden kauden. Tuolloin hän saavutti heti CAF Cupin voiton.


title: Yassine Bezzaz

text: Vuonna 2002 Bezzaz siirtyi pelaamaan Ranskaan ja edusti aluksi Ajacciota vuodet 2002–2005. Tuona aikana hänet äänestettiin vuoden 2002 syksyllä Algerian parhaaksi nuoreksi pelaajaksi. Kesällä 2005 Bezzaz siirtyi Valenciennesiin, jossa peliaikaa tuli hivenen enemmän kuin edellisessä seurassa. Hän vietti seurassa aina vuoteen 2009 asti ja oli nostamassa seuraa Ranskan pääsarjaan kaudella 2005-2006, kun joukkue voitti Ligue 2:n. Myöhemmin kesällä 2009 Bezzaz siirtyi Ligue 2:ssa pelanneeseen Strasbourgiin. Kausi meni Bezzazin kannalta heikosti kärsittyään loukkaantumista ja lisäksi joukkue putosi sarjatasoa alemmaksi Championnat Nationaliin.


title: Yassine Bezzaz

text: Bezzaz ei ollut aluksi varma siirtyisikö hän pois Strasbourgista, mutta agentin kehotuksesta Bezzaz suostui jättämään seuran. Lopulta heinäkuussa 2010 hän allekirjoitti sopimuksen kaudeksi 2010-2011 Ligue 2:een nousseen Troyesin kanssa. Hän pelasi joukkueessa 23 ottelua.


title: Yassine Bezzaz

text: Kesällä 2011 Bezzaz palasi takaisin kotimaahansa USM Algerin riveihin. Hän pelasi joukkueessa vain puolivuotta ja siirtyi tammikuussa 2012 CS Constantineen.


title: Yassine Bezzaz

text: Bezzaz on pelannut urallaan 21 maaottelua, joista ensimmäinen ottelu oli Egyptiä vastaan käydyssä MM-karsintaottelussa 21. heinäkuuta 2001.


title: Yassine Bezzaz

text: Bezzaz oli mukana myös vuoden 2010 Afrikan kisoissa, jossa hän pelasi yhden ottelun. Bezzazin oli tarkoitus osallistua myös vuoden 2010 MM-kisoihin, mutta polvivamman vuoksi hän joutui jättämään kisat väliin.


title: Kuurit

text: Kuurit (, , ) on nimi, jota käytetään Kuurinmaan historiallisista asukkaista. Termi oli yhteinen nimitys kahdelle kansalle Kuurinmaalla, sisämaassa asuneille kuurien balttilaiselle heimolle sekä liiviläisille jotka asuttivat alueen pohjois- ja koillisosia. Balttilainen väestönosa puhui balttilaista kuurin kieltä, joka sulautui lopulta latviaan. Kuurinhaffilla asui toiseen maailmansotaan saakka asukkaita, jotka mielsivät itsensä kuureiksi. Heitä kutsuttiin nimellä kurseniekit.


title: Kuurit

text: Viikinkiaikana Kuurinmaa oli alistettuna viikinkien veroherruuteen. Viikinkien lähdettyä alueen valloittivat liiviläiset, jotka muodostivat myöhemmin kuurien yläluokan. Varsinaisesti liiviläisiä asui Liivinrannalla ja baltteja sisämaassa ja länsirannikolla. Kuurit olivat läheisissä yhteyksissä Saarenmaan muinaismaakunnan kanssa, ja he harjoittivat näiden tapaan viikingeiltä opittua merirosvoilua. Snorre Sturlasonnin mukaan kuurit tekivät hävitysretkiä Tanskaan 1000-luvun puolivälissä. Lisäksi kuurilaisia oli muun muassa Sigtunan tuhonneiden joukkojen mukana. Kuurit hyökkäsivät erityisesti kirkkoihin, joista ryöstettiin esimerkiksi kirkonkellot ja muuta esineistöä.


title: Kuurit

text: Kuurit sotivat saksalaisia vastaan Baltian ristiretkien aikana. He hyökkäsivät Riian kaupunkiin vuonna 1210 ja tuhosivat Väinäjoen suulla sijainneen luostarin vuonna 1228. Saksalaisten vastahyökkäys nälkätalvena 1228-29 pakotti kuurit tekemään rauhan.


title: Kuurit

text: Rauhanteossa saksalaiset pakottivat kuurilaiset antamaan lähetyssaarnaajille vapaan pääsyn heidän mailleen. Vuonna 1230 kuurien päällikkö Lamenkinus teki Balduin Alnalaisen kanssa sopimuksen katolisuuteen kääntymisestä. Balduin joutui kuitenkin pian pakenemaan Liivinmaalta jouduttuaan ristiriitoihin kalparitariston kanssa. Ritaristo hyökkäsi Kuurinmaalle vuonna 1231. Vuonna 1236 kalparitariston kärsimä tappio Saulessa rohkaisi kuurilaisia kapinaan ja he tappoivat paikallisen piispan. Tämän jälkeen Saksalaisen ritarikunnan suurmestari Dietrich kokosi sotajoukon ja hyökkäsi kuurien kimppuun vuonna 1242. Kuurit tekivät vastarintaa vuoteen 1252, jolloin he lopulta antautuivat. Kuurit nousivat vastarintaan vielä vuonna 1260 yhdessä semgallien kasnssa, mutta kärsivät taas tappion vuonna 1267. Tämän jälkeen he kääntyivät lopulta lopullisesti kristinuskoon ja sulautuivat ajan myötä latvialaisiin.


title: Kuurit

text: Kuurien kuninkaat () olivat historiallisesta kuurien yläluokasta polveutunut väestönosa, joita voitiin pitää jopa omana kansanaan. He erottuivat muista latvialaisista siten, etteivät he joutuneet heidän tapaansa maaorjiksi tai työvelvollisiksi moisioille. Kuurien kuninkaat asuttivat Ķoniņin, Pliķin, Kalējin, Ziemeļin, Viesalgin, Sausgaļin, ja Dragūin kyliä lähellä Aizputen ja Kuldīgan kaupunkeja. Venäjän keisarikunnan vuoden 1863 väestönlaskennassa heitä oli 420, mutta myöhemmin he sulautuivat latvialaisiin.


title: Kuurit

text: Kuurinmaa oli jaettu Viron tapaan maakuntiin. Henrik Lättiläisen mukaan ne olivat:


title: Spas-Demensk

text: Spas-Demensk () on kaupunki Kalugan alueella Venäjällä. Se sijaitsee 197 kilometriä Kalugasta länteen. Kaupunki on Spas-Demenskin piirin keskus. Sen kautta kulkee Suhinitšin ja Smolenskin välinen rautatie. Asukkaita on 5 100 henkeä (vuonna 2008).


title: Spas-Demensk

text: Paikkakunta tunnetaan 1400-luvulta lähtien nimellä "Demensk". Vuonna 1855 se sai nimen Spas-Demenskoje. Kylä oli huomattava hampunviljelyn ja säkkikankaan tuotannon keskus. Vuonna 1917 siitä tuli kaupunki. Toisen maailmansodan aikana se oli saksalaisten miehittämä. Nykyään Spas-Demenskissa on pienimuotoista elintarvike- ja ompelimoteollisuutta.


title: Etiopianvuorikauris

text: Etiopianvuorikauris eli abessinianvuorikauris eli walia ("Capra walie") on erittäin uhanalainen vuohieläin, jota tavataan ainoastaan Etiopiassa. Se luettiin aiemmin vuorikauriin ("Capra ibex") alalajiksi. Laji elää pieninä laumoina Etiopian luoteisosan vuoristossa.


title: Etiopianvuorikauris

text: Nisäkäsnimistötoimikunnan ehdotus lajin uudeksi suomenkieliseksi nimeksi on ”etiopianvuohi”.


title: Etiopianvuorikauris

text: Etiopianvuorikauriin ruumiinpituus on 150–170 senttiä ja säkäkorkeus 90–110 senttiä. Urokset painavat 100–125 kiloa ja naaraat 80–100 kiloa. Laji on vankkarakenteinen. Urokset ovat kastanjanruskeita, mutta näyttävät kaukaa katsottuna tummemmilta, koska karvojen tyvet ovat mustat. Naaraat ovat vaaleampia eikä niillä ole tummaa karvojen tyvissä. Kurkku, jalat ja vatsa ovat hyvin vaaleat. Vatsa ja jalkojen sisäosat ovat valkoiset ja kuono on harmaanruskea. Silmien ympärys, jalat ja takamus ovat vaaleanharmaat. Jalkoja kirjoo lisäksi musta pystyjuova. Pään väri ei eroa muusta ruumiista. Uroksilla on leuan alla lyhyt ja tuuhea musta parta. Sekä uroksilla että naarailla on sarvet. Sarvien pituus on 1–1,5 metriä. Puoliympyrän muotoiset sarvet ovat taaksepäin kaartuvat. Sarvien pinnalla on korkeita poikkiharjanteita lähes kärkiin asti. Naaraiden sarvet ovat lyhyemmät ja ohuemmat, eikä niissä ole yhtä voimakkaita harjanteita kuin urosten sarvissa. Sorkissa on terävät reunat ja koverat alapinnat, jotka antavat sorkille lisää pitoa.


title: Etiopianvuorikauris

text: Etiopianvuorikauris on Etiopian endeeminen laji. Se elää vain maan luoteisosassa Amharan osavaltiossa sijaitsevilla Simienvuorilla ja niiden ympäristössä. Pääosa etiopianvuorikauriista elää Simienin kansallispuistossa, mutta muutama pieni populaatio elää myös suojelualueen ulkopuolella. Etiopianvuorikauriin levinneisyys on eteläisempi kuin muilla vuorikaurislajeilla.


title: Etiopianvuorikauris

text: Etiopianvuorikauriit elävät 2 500–4 500 metrin korkeudessa kivikkoisilla ja jyrkillä rinteillä. Ne liikkuvat vain kallioilla, jotka nousevat alempana olevalta tasangolta. Ne voivat tosin laskeutua tasangolle sellaisilla alueilla, joilla on vähän ihmisen aiheuttamaa häirintää. Etiopianvuorikauriit suosivat myös ruokapaikkoina toimivia tasanteita, joilla kasvaa ruohoa, puita ja pensaita. Alueen sijainti ja vuoriston korkeus aiheuttavat sen, että lajin elinalueilla esiintyy äärimmäisiä sääilmiöitä: seudun sademäärät vaihtelevat suuresti vuodenaikojen mukaan ja vuorokauden sisällä tapahtuvat lämpötilan vaihtelut ovat suuria. Touko-lokakuussa on sadekausi, jolloin kasvit kasvavat, mutta kuivana kautena suurin osa heinistä ja pensaista häviää. Lämpötilan vaihtelut eri vuodenaikoina ovat vähäisiä, mutta päivän ja yön välillä lämpötila putoaa +25 celsiusasteesta lähes nollaan.


title: Etiopianvuorikauris

text: Etiopianvuorikauriit liikkuvat hämärän aikaan eli varhaisaamulla ja iltamyöhään. Keskipäivällä ne ovat uneliaita ja piilottelevat tiheiden pensaiden alla, jotka tarjoavat suojaa keskipäivän auringolta ja pedoilta. Aikuisten etiopianvuorikauriiden vihollisia ovat ihmisen lisäksi vain hyeenat. Nuoria yksilöitä uhkaavat myös kissaeläimet ja ketut. Täysikasvuiset urokset muodostavat yleensä keskenään poikamiesryhmiä, joiden yksilöt ovat samankokoisia tai -ikäisiä. Naaraat elävät omissa laumoissaan poikastensa kanssa. Pienet ryhmät, jotka käsittävät vain emon ja poikasen, ovat harvinaisempia. Laumassa on tavallisesti enintään 15 yksilöä.


title: Etiopianvuorikauris

text: Etiopianvuorikauriiden ravintovalikoima on monipuolinen. Ne syövät ruohoja, yrttejä, pensaita, köynnöskasveja ja jäkäliä. Etiopianvuorikauriiden pääravintoa ovat alhaalla katajat ja ylempänä kanervat. Myös heinäkasvit ovat tärkeitä. Ne kurkottelevat usein takajaloillaan seisoen suurten kanervien nuoria versoja. Yleisimmin ne kuitenkin syövät tiheiden pensaiden suojissa.


title: Etiopianvuorikauris

text: Etiopianvuorikauriit lisääntyvät ympäri vuoden, mutta ne ovat seksuaalisesti aktiivisimpia maalis–kesäkuussa. Parittelu tapahtuu yleisimmin helmi–huhtikuussa. Ne kokoontuvat tällöin suuremmiksi laumoiksi. Urokset eli pukit taistelevat keskenään naaraslaumojen hallinnasta. Taistelevat pukit ovat yleensä saman ikäisiä ja kokoisia. Useimmiten vanhempi pukki voittaa nuoremman, joten mikäli kahden uroksen välinen kokoero on liian suuri, ne eivät tavallisesti edes ryhdy kamppailemaan. Pukit saattavat kamppaillessaan nousta takajaloilleen ja iskeä sarvensa ja päänsä suurella voimalla yhteen. Naaraat synnyttävät 150–165 vuorokauden kantoajan jälkeen yhden, harvoin kaksi kiliä. Kilit saavuttavat sukukypsyyden vuoden ikäisinä, mutta niiden kasvu jatkuu tämän jälkeenkin.


title: Etiopianvuorikauris

text: Etiopianvuorikauriit saivat elää rauhassa 1930-luvulle saakka, jolloin Etiopian sisäiset levottomuudet saivat ihmiset muuttamaan maan syrjäisimpiin osiin. Vuorikauriita tapettiin ruoaksi ja väestön kasvaessa vuorille perustettiin kyliä. Asukkaat toivat vuoristoon lampaita ja vuohia laiduntamaan, ja sopivia tasanteita otettiin viljelykäyttöön. Vuonna 1966 oli enää jäljellä 150 etiopianvuorikaurista. Paikalliset asukkaat metsästävät etiopianvuorikauriita lihan, nahan ja sarvien takia. Sarvista valmistetaan juomamukeja ja metsästäjille hieno metsästysmuisto, joka viedään kotiin koristeeksi. Lajin suurimmat uhat ovat kuitenkin asutuksen leviäminen, karjan laidunnus ja maanviljely. Lisäksi tienrakennus on sirpaloittanut etiopianvuorikauriiden elinympäristöä, aiheuttaa melua ja eroosiota. Kansallispuiston läheisyydessä asuu yli 30 000 ihmistä, eikä kansallispuistossa asuvia uudisasukkaita ole saatu muuttamaan alueen ulkopuolelle siirtoyrityksistä huolimatta.


title: Etiopianvuorikauris

text: Laji sai suojakseen Simienin kansallispuiston vuonna 1969, ja salametsästys on ilmeisesti saatu kuriin. Puisto otettiin vuonna 1978 Unescon maailmanperintöluetteloon. Kannan kooksi arvioitiin vuosina 1994–1996 200–250 yksilöä ja vuonna 2004 noin 500 yksilöä. Kanta näyttää olevan kasvussa. Etiopianvuorikauris on rauhoitettu laji.


title: Ensio Tuppurainen

text: Ensio Toivo Iivari Tuppurainen (3. heinäkuuta 1924 Hirvensalmi – 3. lokakuuta 2014) oli suomalainen Valkealassa asunut kansantaiteilija ja kuvanveistäjä.


title: Ensio Tuppurainen

text: Tuppurainen asui Valkealan Kääpälän kylässä entisessä kaupparakennuksessa Vekaranjärven varuskuntaan vievän tien varrella. "Onnelaksi" tai "Jätkän taulutaloksi" nimetyssä rakennuksessa oli aiemmin yleisölle avoin taidegalleria, jossa oli esillä Tuppuraisen tekemiä maalauksia. Nykyisin varsinainen galleria on suljettu, mutta talon pihamaalla on edelleen avoinna protestikylteistä ja veistoksista koostuva pihanäyttely. Pihamaalla oli aikanaan muun muassa kohua herättänyt suurikokoinen "Penispatsas". Tuppuraisen maalausten aiheet vaihtelivat perinteisestä maisemakuvauksesta yhteiskunnalliseen protestiin ja pilakuviin. Yhteiskunnallinen protesti muodostikin tärkeän osan Tuppuraisen taiteesta sekä maalauksien, protestikylttien että veistosten muodossa, ja hänen pihanäyttelyään kuvattiin pysyväksi mielenosoitukseksi. Tuppurainen arvosteli teoksissaan suomalaisia poliitikkoja asioiden huonosta hoitamisesta ja lupausten pettämisestä.


title: Suhinitši

text: Suhinitši () on kaupunki Kalugan alueella Venäjällä. Se sijaitsee Brjanskin ja Moskovan sekä Tulan ja Smolenskin välisten rautatieden risteyksessä 105 kilometriä Kalugasta lounaaseen. Kaupunki on Suhinitšin piirin keskus. Sen ohi kulkee Moskovan ja Kiovan välinen M3-valtatie. Asukkaita on 15 400 henkeä (vuonna 2010).


title: Suhinitši

text: Paikkakunta on saanut alkunsa 1700-luvun alussa perustetusta kylästä. 1800-luvun alussa se oli huomattava tavaraliikenteen keskus ja kauppapaikka. Kaupunginoikeudet Suhinitši sai vuonna 1840. Sen taloudellista merkitystä lisäsivät 1800-luvun lopulla valmistuneet rautatiet. Toisen maailmansodan aikana kaupunki oli saksalaisten miehittämä. Nykyään siellä on elintarviketeollisuutta, muovitehdas, ompelimo sekä rautatieliikennettä palvelevia yrityksiä.


title: Petteri Nieminen

text: Petteri Nieminen (s. 16. elokuuta 1963) on suomalainen aktiiviuransa lopettanut koripalloilija. Hän edusti SM-sarjassa Uudenkaupungin Urheilijoita ja Hongikon Nuorisoseuran Urheilijoita sekä I-divisioonassa Hongikon Nuorisoseuran Urheilijoita. Kaudella 1989–1990 Nieminen valittiin SM-sarjan vuoden pelaajaksi. Hän pelasi Suomen koripallomaajoukkueessa 53 ottelua.


title: Timo Nurmberg

text: Timo Nurmberg (s. ) on entinen suomalainen jääkiekkoilija. Hän pelasi KooKoossa vuosina 1992–1994, 1998–2007. Vuosina 1994–1998 hän pelasi Tapparassa ja TuTossa.


title: Timo Nurmberg

text: KooKoo on jäädyttänyt Nurmbergin pelinumeron 81.


title: Žukovka

text: Žukovka () on kaupunki Brjanskin alueella Venäjällä. Se sijaitsee Dneprin sivujoen Desnan rannalla 56 kilometriä Brjanskista luoteeseen. Tämä 18 269 asukkaan kaupunki on 36 983 asukkaan Žukovkan piirin keskus (väkiluvut 2010). Sen kautta kulkee Brjanskin ja Roslavlin välinen rautatie. Asukkaita on 18500 henkeä


title: Žukovka

text: Ennen Venäjän vallankumousta Žukovkassa toimi pieni rautavalimo. Toisen maailmansodan aikana paikkakunta oli saksalaisten miehittämä. Kaupunginoikeudet se sai vuonna 1962. Nykyään siellä on mm. elintarvike-, huonekalu- ja laiteteollisuutta. Kaupungin lähellä Ovstugin kylässä sijaitsee kartano, jossa runoilija Fjodor Tjuttšev vietti lapsuutensa. Nykyisin siellä toimii museo, jossa järjestetään vuotuisia runojuhlia.


title: Paavo Koskivaara

text: Paavo Koskivaara (s. 30. toukokuuta 1945) on suomalainen koripalloilija ja koripallovalmentaja. Hän on pelannut pääsarjatasolla Helsingin Kisa-Tovereissa, Playboysissa ja Uudenkaupungin Urheilijoissa. Päävalmentajana Koskivaara on toiminut Uudenkaupungin Urheilijoissa vuosina 1976–1983. Lisäksi hän on pelannut Suomen koripallomaajoukkueessa.


title: Paavo Koskivaara

text: Koskivaara toimi kahdeksan vuotta Hongan organisaatiossa, kunnes marraskuussa 2000 Espoon Hongan omistaja Mika Sohlberg erotti hänet.


title: Paavo Koskivaara

text: Nykyisin Koskivaara pitää pientä kalakauppaa Heikintorilla.


title: Aquaman: Battle for Atlantis

text: Aquaman: Battle for Atlantis on Lucky Chicken Gamesin kehittämä toimintapeli. Pelin on julkaissut TDK Mediactive Nintendo GameCubelle ja Xboxille vuonna . Peli perustuu DC Comicsin sarjakuvahahmoon Vesimieheen.


title: Aquaman: Battle for Atlantis

text: Pelissä pelataan päähahmolla, Vesimiehellä, jonka tarkoitus on puolustaa Atlantista vihollisilta. Pelaajalla on käytössään Vesimiehen erikoiskyvyt, kuten telepaattisesti kutsua merten eläimiä apuun ja käyttää mekaanista koukkukättään. Pelissä voi pelata myös lukittavilla hahmoilla, klassisella Vesimiehellä, Temptestillä tai Black Mantalla.


title: Aquaman: Battle for Atlantis

text: Aquaman: Battle for Atlantis ei ole yleisesti saanut hyviä arvosteluja, jotka useimmiten johtuivat liian lyhyestä juonesta. Muun muassa IGN antoi arvosanaksi 3 pistettä kymmenestä. Myös Gamestats sivusto antoi 2.9 pistettä kymmenestä. Gamespotin kriitikot puolestaan antoivat arvosanaksi 2.3 kymmenestä.


title: Vésteinn Hafsteinsson

text: Vésteinn Hafsteinsson (s. 12. joulukuuta 1960) on islantilainen entinen kiekonheittäjä, joka on sittemmin ryhtynyt valmentajaksi.


title: Vésteinn Hafsteinsson

text: Omalla aktiiviurallaan Vésteinnin paras saavutus kansainvälisistä arvokilpailuista on 1992 Barcelonan olympialaisten 11. sija. Hän osallistui vuosina 1983–1995 viidesti MM-kisoihin, mutta jäi joka kerta karsintoihin. Hänen ennätyksensä on vuonna 1989 Selfossissa heitetty 67,64. 1984 Los Angelesin kisoissa Vésteinn jäi kiinni nandrolonin käytöstä.


title: Vésteinn Hafsteinsson

text: Aktiiviuransa jälkeen Vésteinn on valmentanut monia kiekonheittäjiä ja kuulantyöntäjiä. Vuosina 1997–2000 hän toimi kotimaansa Islannin yleisurheilun olympiajoukkueen päävalmentajana ja 2001–2002 Islannin yleisurheilun lajipäällikkönä. Vuosina 2003–2006 hän toimi Tanskan heittolajien päävalmentajana. Hänen henkilökohtaisia valmennettaviaan ovat olleet muun muassa tanskalainen kuulantyönnön moninkertainen arvokisamitalisti Joachim Olsen ja virolainen kiekonheiton olympiavoittaja ja maailmanmestari Gerd Kanter. Vuosina 2007 ja 2008 Vésteinn valittiin Viron vuoden valmentajaksi.


title: Ilpo Rantanen

text: Ilpo Rantanen (s. 26. marraskuuta 1969) on suomalainen koripallovalmentaja ja tietokirjailija. Hän toimi kaudella 2014–2015 Tampereen Pyrinnön naisjoukkueen päävalmentajana. Varsinaiselta ammatiltaan Rantanen on yhteiskuntaopin- ja historian opettaja. Hän on julkaissut muun muassa Yö-yhtyeen historiikin sekä laulaja Olli Lindholmin elämäkerran.


title: Ilpo Rantanen

text: Rantanen on toiminut Pyrbasketin, Pantterien naisten, Tapiolan Hongan naisten sekä Korihaiden päävalmentajana. Pantterit hän valmensi kaudella 2005–2006 Suomen mestareiksi. Korihaiden jälkeen Rantanen toimi myös BC Nokian naisten joukkueen ja Espoo Basket Teamin naisten joukkueen päävalmentajana, minkä jälkeen hän toimi Tampereen Pyrinnön apuvalmentajana.


title: Ilpo Rantanen

text: Rantasen ensimmäisten valmentajasaavutusten joukkoon kuuluu Pyrinnön B-tyttöjen SM-hopea vuodelta 1989. Pyrinnön naisten edustusjoukkuetta Rantanen valmensi vuosina 1991–1996. Hän oli valmennuspestin alussa 21-vuotias. Pyrintö nousi Rantasen aikana takaisin korkeimmalle sarjatasolle ja ylsi kahdella viimeisellä kaudella pronssiotteluihin. Rantasen valmennuskaudella Pyrinnön A-tytöt saavuttivat kaksi SM-hopeaa ja 22-vuotiaiden joukkue Suomen mestaruuden. Vuosina 1996–1999 Rantanen valmensi Pyrbasketia.


title: Ilpo Rantanen

text: Kaudeksi 2013–2014 Rantanen siirtyi valmentamaan Pyrinnön naisten I-divisioonassa pelannutta joukkuetta. Pyrintö sijoittui sarjassa neljänneksi ja nousi Koripalloliiton päätöksellä Naisten Korisliigaan. Heinäkuussa 2014 Rantanen teki jatkosopimuksen Pyrinnön naisjoukkueen päävalmentajana.


title: Zlynka

text: Zlynka () on kaupunki Brjanskin alueella Venäjällä. Se sijaitsee 225 kilometriä Brjanskista lounaaseen. Kaupunki on Zlynkan piirin keskus. Sen ohi kulkee Brjanskista Valko-Venäjän rajalle johtava M13-valtatie. Zlynkan rautatieasema Gomelin ja Unetšan välisellä radalla sijaitsee 8 kilometrin päässä kaupungista. Asukkaita on 5 507 henkeä, koko piirissä 12 917 henkeä (vuonna 2010).


title: Zlynka

text: Vanhauskoiset perustivat Zlynkan vuonna 1702. 1700-luvun lopulla se oli huomattava käsityöläiskeskus. Vuonna 1862 lähistölle rakennettiin tulitikkutehdas. Vuonna 1925 Zlynkasta tuli kaupunki. Toisen maailmansodan aikana se oli saksalaisten miehittämä. Nykyään kaupungissa on säilyketehdas ja tulitikkutehdas.


title: Kankaantaan Kisa

text: Kankaantaan Kisa (lyh. KanKi) on nokialainen maastohiihdon erikoisseura. Seuralla oli aikaisemmin toimintaa ainakin koripallossa ja suunnistuksessa.


title: Kankaantaan Kisa

text: Suunnistaja Simo Nurminen edusti Kisaa jonkin aikaa.


title: Kankaantaan Kisa

text: Kankaantaan Kisan miesten edustusjoukkue pelasi miesten SM-sarjassa kausilla 1968–1969 ja 1970–1971 ja Kisanokia-nimisenä kaksi kautta peräkkäin vuosina 1995–1997. Parhaimmillaan se sijoittui kaudella 1995–1996 neljänneksi. Kisanokiaa edustivat miespelaajista muun muassa Pasi Riihelä, Harri Jokinen ja Jussi Kumpulainen sekä ulkomaalaispelaajat Ron Rutland, Anthony Cade ja suomalaistunut Garcia Hopkins.


title: Kankaantaan Kisa

text: KanKin naisten edustusjoukkue pelasi naisten SM-sarjaa kaksi peräkkäistä kautta vuosina 1977–1979 ja uudestaan 1988–1990. Seuran paras sijoitus oli kuudes kaudella 1988–1989.


title: Kankaantaan Kisa

text: Koripallon aikakausi KanKissa päättyi vuonna 1997, kun se fuusioitui Korinokian (aik. Nokian Palloseura) kanssa uusseura BC Nokiaksi.


title: Rose (nimi)

text:
Rose on englannin-, saksan- ja ranskankielisissä maissa yleinen naisen etunimi, joka johtuu näiden kielten ruusua tarkoittavasta sanasta "rose".
Nimen suomalaisia vastineita ovat Roosa, Rosa, Ruusa ja Ruusu.


title: Homotetiakeskus

text: Homotetiakeskus on yksi euklidisen geometrian peruskäsitteistä. Sitä voidaan kuvailla samankaltaisuuden tai vastaavuuden keskukseksi. Homotetiakeskus on piste, josta vähintään kaksi geometrisesti samanmuotoista kuviota voidaan nähdä suurempana tai pienempänä suhteessa toisiinsa. Termiä käytetään myös yleisesti analyyttisessa geometriassa.


title: Homotetiakeskus

text: Homotetiakeskus voi sijata kuvioiden ulko- tai sisäpuolella. Jos ulkopuolinen piste on sijainniltaan molempien kuvioiden ulkopuolella ja niiden koko on suhteessa homotetiakeskukseen (kuva 1).


title: Homotetiakeskus

text: Homotetiakeskus saattaa olla myös siis sisäpuolinen piste. Tuolloin piste sijaitsee kappaleiden välissä (kuva 2). Ympyröillä on aina sisä- sekä ulkopuolinen homotetiakeskus.


title: Homotetiakeskus

text: Kun kahdella geometrisella kuviolla on yhteinen homotetiakeskus, niin ne ovat yhtenäisiä toisiinsa nähden. Toisin sanojen, kuvioilla tulee olla samat kulmat vastaavissa pisteissä ja eroja voi olla ainoastaan suhteellisessa skaalautuvuudessa. Kuviot voidaan liittää toisiinsa projektiolla homotetiakeskuksesta. Homotetiakeskus voi olla joko ulkoinen tai sisäinen. Jos keskus on sisäinen, vähintään kaksi geometristä kuviota ovat skaalautuvia peilikuvia keskenään. Tämä voidaan ajatella myös, että myötäpäiväinen kulma yhdessä kuviossa vastaa toisen kuvion vastapäiväistä kulmaa.


title: Homotetiakeskus

text: Jos keskus on ulkoinen, kaksi kuviota ovat suoraan samanlaisia keskenään ja ne voidaan havaita peräkkäin toistuvina (kuva 1). Tärkeää on huomioida, että kuvioiden vastaavat kulmat ovat yhtä isot kuvion toistuessa.


title: Homotetiakeskus

text: Ympyrät ovat euklidisen geometrian mukaisesti yhdenmuotoisia ja peilikuvallisesti symmetrisiä. Tämän vuoksi millä tahansa ympyräparilla on molemmat homotetiakeskukset, eli ulkoiset ja sisäiset. Ympyröiden homotetiakeskus sijaitsee ympyröiden yhteisellä keskilinjalla.


title: Homotetiakeskus

text: Homotetiakeskukset löytyvät tutkimalla ja piirtämllä. Halkaisijat piirretään molempiin ympyröihin niin, että ne tekevät saman kulman yhdessä keskilinjan kanssa. Halkaisijoiden tulee olla samansuuntaiset. ja kulma α molemmissa ympyröissä sama (kuva 2). Piirretään suorat ympyröiden kaarella vastaaviin pisteisiin, niin saadaan suorat yhdistymään ulkoiseen homotetiakeskuskseen, esimerkiksi esim. pisteet A1 ja A2 kuvassa 2.


title: Homotetiakeskus

text: Toisaalta jos piirretään suorat yhdestä kaaripisteestä täysin päinvastaiseen (diametriseen) kaaren pisteeseen, esimerkiksi pisteet A1 ja B2 (kuva 2) saadaan aikaiseksi kahden suoran leikkaus, jonka leikkauspisteessä sijaitsee sisäpuolinen homotetiakeskus. Nämä suorat saattavat olla myös ympyrän tangentteja, kuten suoran leikatessa pisteitä B1 ja A2 (kuva 2).


title: Homotetiakeskus

text:
Valitaan kuvion S ulkopuolelta jokin piste O, joka on siis homotetiakeskus. Olkoon k >0, eli positiivinen luku. On piirretty myös kuvio S’ (yhdenmuotoinen S kanssa) siten, että kuvioiden P ja P’ vastinpisteillä on seuraava yhteys:
formula_1


title: Homotetiakeskus

text: Tällöin saadaan kuviosta S’ homoteettinen kuvion S kanssa, jossa on käytetty mittakaavaa k. Jos esimerkiksi k >1, on kysymyksessä homoteettinen laajennus.


title: Morten Thrane Esmark

text: Hans Morten Thrane Esmark (1801 Kongsberg – 1882) oli norjalainen pappi ja mineralogi.


title: Morten Thrane Esmark

text: Esmark kuvaili useita uusia mineraaleja etenkin Langesundsfjordenin alueelta. Hänet tunnetaan erityisesti toriitin löytämisestä.


title: Morten Thrane Esmark

text: Esmarkin isä oli mineralogian professori Jens Esmark ja äidinisä tanskalainen mineralogi ja eläintieteilijä Morten Thrane Brünnich.


title: Iikka Kronqvist

text: Iikka Kronqvist () oli Suomen kansallismuseon intendentti ja filosofian maisteri. Kronqvist tunnettiin kirkkotutkijana ja hän oli Suomen Muinaismuistoyhdistyksen sihteeri 1938–1945.


title: Iikka Kronqvist

text: Iikka Kronqvist muodosti toista maailmansotaa edeltävänä aikana käsityksen Suomen keskiaikaisten kirkkojen ajoituksesta. Markus Hiekkasen mukaan Kronqvistin käsityksestä tuli vallitseva, ja uudet tiedot lisättiin usein tarkemmin kyseenalaistamatta niiden sopivuutta. Hiekkasen mukaan käsitys perustui vaistomaiseen haluun ajoittaa kirkot mahdollisimman vanhoiksi, jotta niiden ikäasema vastaisi yleisesti paremmin länsimaisia keskiajan kirkkoja.


title: Bandura

text: Bandura eli kobza on luuttusoittimiin kuuluva kansansoitin. Sen runko on puinen ja ovaalinmuotoinen, ja kaula on ohut. Soittimessa on neljästä kahdeksaan bassokieltä, jotka on sidottu tallaan ja nuppiin, sekä 30 tai enemmän kromaattisesti viritettyjä kieliä kaikukannen päällä. Sitä on käytetty enemmän säestyssoittimena. Banduraa pidetään Ukrainan kansallissoittimena.


title: Bandura

text: Yleisradio tuotti 1981 bandurasta musiikkipitoisen dokumentin Bandura - Ukrainan laulava puu. Ohjelma kuvattiin Ukrainassa.


title: Capgemini

text: Capgemini kuuluu maailman suurimpiin informaatioteknologia-, konsultointi- ja ulkoistuspalveluja tarjoaviin yrityksiin. Ranskassa vuonna 1967 perustetulla Capgeminillä on yli 200 000 työntekijää yli 40 maassa. Capgemini on alansa suurin eurooppalainen yritys.


title: Capgemini

text: Yhtiön pääkonttori sijaitsee Pariisissa ja sen pääjohtajana on vuodesta 2001 toiminut Paul Hermelin. Hän on toiminut myös yhtiön hallituksen puheenjohtajana vuodesta 2012, kun yhtiön perustaja Serge Kampf luopui tehtävästä. Yhtiön liikevaihto nousi yli 10 miljardin euron vuonna 2012 ja oli vuonna 2017 12,8 miljardia euroa.


title: Capgemini

text: Capgemini toimittaa palveluita liiketoimintayksiköidensä kautta, joita ovat Application Services (Capgemini), Consulting Services (Capgemini Invent) ja Technology and Engineering Services (Sogeti). Lisäksi Capgeminin palveluihin kuuluvat mm. IT Infrastructure Services ja ulkoistuspalveluita toimittava Business Services.


title: Capgemini

text: Syyskuussa 2010 yhtiö osti Suomessa Nokia Siemens Networksilta 80 pääosin Espoossa toimivaa laskutuksen ja tilausten hallinnan työntekijää. Ulkoistussopimuksen arvoa ei kerrottu. Toukokuussa 2011 yhtiö ja sen hallinnoima IBX Finland siirsi NSN:ltä saadut logistiikkatyöt Intiaan.


title: Capgemini

text: Suomessa Capgeminillä on kaksi toimipistettä Espoossa ja yksi Lappeenrannassa.


title: Oikeudellinen toimintakyky

text: Oikeudellinen toimintakyky eli habiliteetti on ihmisen tai oikeushenkilön kelpoisuus itse perustaa, muuttaa tai kumota oikeuksia ja velvollisuuksia. Käsite jaetaan oikeustoimikelpoisuuteen eli kykyyn tehdä itse sitovia oikeustoimia ja yksityisoikeudelliseen vastuunalaisuuteen eli kykyyn itse vastata aiheuttamastaan vahingosta ja sen korvaamisesta. Yleensä ihminen saavuttaa oikeudellisen toimintakyvyn täyttäessään 18 vuotta. Holhouksen alaisen ja konkurssissa olevan oikeudellinen toimintakyky on rajoitettu. Alle 18-vuotiaiden eli alaikäisten oikeudellinen toimintakyky on rajoitettu tai se puuttuu kokonaan. Oikeushenkilö on oikeudellisesti toimintakykyinen silloin, kun se on merkittynä kaupparekisteriin.


title: Tarjouspyyntö

text: Tarjouspyyntö on sopimuksen tekemistä edeltävä kehotus tarjouksen tekemiseen. Sopimus syntyy, jos toinen tuleva sopijapuoli hyväksyy toisen osapuolen tekemän tarjouksen. Hintaluettelo, kiertokirje, lehti-ilmoitus tai näyteikkunassa oleva hintamerkintä ei ole tarjous, vaan kehotus tehdä tarjous. Raja tarjouksen ja sitä koskevan kehotuksen välillä ei kuitenkaan ole yksiselitteinen.


title: Tarjouspyyntö

text: Tarjouspyyntömenettely on tavallinen urakkasopimuksia tehtäessä, kuten esimerkiksi rakennusurakassa. Työn tilaaja järjestää tarjouskilpailun ja toimittaa tarjousasiakirjat urakasta kiinnostuneille yrityksille. Kilpailuun osallistujat tekevät asiakirjojen perusteella tarjouksensa eli mihin hintaan ja millaisin ehdoin he ovat valmiit suorittamaan urakan. Tarjouspyyntömenettelyn tarkoituksena on taata tarjousten vertailukelpoisuus. Työn tilaaja vastaa siitä, että annetut tiedot pitävät paikkansa. Kilpailijan edellytetään perehtyvän tilaajan antamiin tietoihin.


title: Thomas A. Steitz

text: Thomas Arthur Steitz (23. elokuuta 1940 Milwaukee, Wisconsin, Yhdysvallat – 9. lokakuuta 2018 Branford, Connecticut, Yhdysvallat) oli yhdysvaltalainen biokemisti. Steitz toimi molekyylibiofysiikan ja biokemian professorina Yalen yliopistossa. Hän sai Nobelin kemianpalkinnon vuonna 2009 ribosomeja koskevista tutkimuksistaan. Steitz jakoi palkinnon Venkatraman Ramakrishnanin ja Ada E. Yonathin kanssa.


title: Thomas A. Steitz

text: Steitz tutki proteiinien ja aminohappojen rakennetta röntgenkristallografian avulla. Hän selvitti muun muassa DNA-polymeraasien, RNA-polymeraasien ja RNA-syntetaasien rakenteet sekä selvitti niiden toimintaa. Vuonna 1998 Steitz julkisti tuloksensa ribosomien suuren alayksikön rakenteesta. Rakenteen selvittäminen on auttanut tutkijoita saamaan selville, mitkä ribosomien atomit ovat tärkeitä proteiinisynteesin kannalta. Steitz sai tutkimuksistaan myös Gairdner-säätiön myöntämän Gairdner International Awardee -palkinnon vuonna 2007.


title: Thomas A. Steitz

text: Steitz kuoli haimasyöpään lokakuussa 2018.


title: Anorkia

text: Anorkia on tila, jossa poikalapsen kivekset puuttuvat syntyessä. Suomessa 100 000 syntyvää poikaa kohti noin 1-2:lla on anorkia


title: Anorkia

text: Anorkiaa ei pidä sekoittaa piilokiveksisyyteen. Anorkia tarkoittaa kiveksien puuttumista kokonaan, kun taas piilokiveksisellä henkilöllä on kivekset, joista toinen tai kummatkin sijaitsevat muualla kuin kivespussissa.


title: Anorkia

text: Riippuu sikiön iästä, miten kivesten häviäminen sikiöaikana vaikuttaa syntyvän lapsen sukuelimiin.


title: Anorkia

text: Jos ennen 8. viikkoa hedelmöittymisestä sikiöltä katoaa kivekset, tulee lapsella olemaan naisen sisäiset ja ulkoiset sukuelimet, mutta lapsen sukurauhaset puuttuvat tai ne ovat juovittuneet. Kivesten katoaminen 8–10 viikon ikäiseltä sikiöltä saa aikaan sen, että syntyneellä lapsella on epäselvät sukuelimet.


title: Anorkia

text: Sikiölle on 12–14 viikkoa hedelmöitymisestä kehittynyt oleelliset miehen sukupuoliset ominaisuudet. Jos tämän jälkeen kuitenkin kivekset häviävät, tulee syntyneen lapsen sekä sisäinen että ulkoinen fenotyyppi olemaan miehen, mutta kivekset puuttuvat. Tällöin on kyse anorkiasta.


title: Anorkia

text: Anorkiahenkilöllä on ennen murrosikää ulkoiset sukuelimet samankaltaiset kuin ikäisillään kivesten puuttumista lukuun ottamatta. Anorkian takia murrosikä ei puhkea oikeaan aikaan, ja se aiheuttaa puutteita sekundaarisissa sukupuoliominaisuuksissa, kuten karvoituksessa ja äänenmurroksessa.


title: Anorkia

text: Anorkiapotilaan psykologisia ongelmia voidaan hoitaa psykologilla ja laittamalla kivesproteesit.


title: Anorkia

text: Terveellä pojalla erittyy kiveksistä testosteronia, joka saa aikaan sekundaaristen miesten sukupuoliominaisuuksien kehittymisen. Kivesten puutteesta johtuen anorkiahenkilölle voidaan antaa erillistä testosteronikorvaushoitoa.


title: Njongonkulu Ndungane

text: Njongonkulu Winston Hugh Ndungane (s. 2. huhtikuuta 1941 Kokstad) on eteläafrikkalainen pappi, joka toimi vuosina 1996–2007 Kapkaupungin anglikaanisena arkkipiispana. Häntä edelsi Desmond Tutu. Hän oli aiemmin toiminut vuodesta 1991 Kimberleyn ja Kurumanin piispana.


title: Njongonkulu Ndungane

text: Ndungane opiskeli Kapkaupungin yliopistolla, mutta joutui poliittiseksi vangiksi Robben Islandille vuosiksi 1963–1966. Hän sai pappisvihkimyksensä vuonna 1974 ja valmistui Lontoon King's Collegesta siellä teologiaa opiskeltuaan.


title: Njongonkulu Ndungane

text: Vuonna 2006 Ndungane perusti African Monitorin. Hänen seuraajakseen Kapkaupungin arkkipiispana nousi Thabo Makgoba.


title: Wasa Teater

text: Wasa Teater on Vaasassa toimiva ruotsinkielinen ammattiteatteri. Teatteria ylläpitää "Svenska Österbottens Förbund för utbildning och kultur" (SÖFUK) -niminen kuntayhtymä. Teatteri on Pohjanmaan alueteatteri.


title: Wasa Teater

text: Historiankirjojen mukaan Vaasassa on näytelty ainakin jo vuodesta 1814 lähtien. Ensin näytelmiä esitettiin salpietarin keittoon tarkoitetussa ladossa, mutta 1820-luvulla päästiin Seurahuoneen salonkiin. Näytelmäharrastus vakiintui entisestään, kun vuodesta 1863 lähtien esityksiä voitiin pitää Vaasan Raatihuoneella toimineen koulun tiloissa. Kaupunkiin perustettiin myös teatteriyhdistys ja suomenkieliset vaasalaiset perustivat oman harrastusryhmän.


title: Wasa Teater

text: Wasa Teaterin perustamiskokous pidettiin maaliskuussa 1919, jolloin oli jo vuosien ajan haaveiltu pysyvää teatteria Vaasaan. Wasa Teaterin näyttämötoiminta alkoi kuitenkin tilapäisessä teatterisalissa, joka järjestettiin Hotelli Ernstin ylempään kerrokseen, Kirkkopuistikon ja Hietasaarenkadun kulmaukseen. Talo oli jo aiemmin muodostunut jonkinlaiseksi kulttuurikeskukseksi Vaasassa, ja Wasa Teaterille päätettiin kunnostaa taloon pysyvät tilat. Hotellin suuresta salista ja muutamista hotellihuoneista tehtiin näyttämö, pukuhuoneet, maskeeraushuone ja lämpiö. Teatterin ensimmäiseksi johtajaksi valittiin Ernst Ahlbom, ja ensimmäiseksi näytäntökaudeksi kiinnitettiin 18 näyttelijää, joista kahdeksan värvättiin Ruotsista. Marraskuussa 1919 teatteri avasi ovensa yleisölle.


title: Wasa Teater

text: Teatteri tuhoutui täysin tulipalossa vuonna 1953, mutta sille päätettiin rakentaa uusi talo samalle tontille. Tontin jäljelle jääneet rakennukset lahjoitettiin "Stiftelsen Wasa Teater" -säätiölle, joka järjesti laajoja rahankeräyksiä uuden nykyaikaisen teatteritalon rakentamiseksi. Talon suunnittelijoiksi valittiin arkkitehdit Bertel Liljeqvist och Sam Salvesen, ja uudisrakennus valmistui 1955. Siitä lähtien teatteri on toiminut samoissa tiloissa. Kiinteistöön kuuluu lisäksi työpajoja sisältävä puurakennus sekä Kirkkopuistikkoon rajoittuva, vuonna 1912 rakennettu jugendtalo, jossa sijaitsee teatterin hallinto sekä pienin näyttämö, "Vasallen".


title: Wasa Teater

text: Vuonna 1981 teatterista tuli Pohjanmaan ruotsinkielinen alueteatteri. Vuodesta 1997 lähtien Wasa Teateria on ylläpitänyt Svenska Österbottens förbund -kuntayhtymä. Teatterin kiinteistö peruskorjattiin vuosina 1997–1998.


title: Wasa Teater

text: Vaasassa toimii kaksi ammattiteatteria: ruotsinkielinen Wasa Teater sekä suomenkielinen Vaasan kaupunginteatteri. Wasa Teater on ruotsinkielisen Pohjanmaan ainoa ammattiteatteri. Sen esityksissä kuvastuvat muun muassa alueelliset kokemukset ja pohjalainen identiteetti. Teatteritalon peruskorjauksen jälkeen Wasa Teater on kukoistanut ja tuottanut yleisölle runsaasti erityyppisiä esityksiä. Näytelmissä on käytetty myös Pohjanmaan ruotsinkielisiä murteita, mikä voi tehdä ne paikalliselle yleisölle vielä elävämmiksi ja läheisemmiksi.


title: Wasa Teater

text: Wasa Teater valittiin Vuoden Teatteriksi 2001–2002. Valinnan perusteena oli erityisesti teatterin kunnianhimoinen ja näkemyksellisen ohjelmistosuunnittelu, jonka ansiosta teatteri on vedonnut muun muassa nuoriin ruotsinkielisiin teatteritaiteilijoihin. Myös teatterin produktioiden yleisössä herättämä vastakaiku oli ollut poikkeuksellista. Palkintoraadin mukaan teatteri on toteuttanut erinomaisesti tehtäväänsä ruotsinkielisen Pohjanmaan alueteatterina.


title: Wasa Teater

text: Teatterilla on vuosittain 6–7 ensi-iltaa ja 40 000 – 45 000 katsojaa. Näytäntökausi kestää syyskyuusta toukokuuhun. Teatteri tuottaa esityksiä neljälle eri näyttämölle:Teatterilla on vakinaista henkilökuntaa yhteensä noin 30 henkeä, ja lisäksi vaihteleva määrä vierailijoita ja tilapäistä väkeä. Vuodesta 2007 alkaen teatterin johtajana on ollut Seija Metsärinne. Teatteritalossa on lisäksi "Bistro Ernst"-ravintola täysin anniskeluoikeuksin.


title: Universidad Complutense de Madrid

text:
Universidad Complutense de Madrid on Madridissa sijaitseva Espanjan
suurin ja Euroopan toiseksi suurin yliopisto. Nykyisen nimen yliopisto sai vuonna 1836, ja sen kampukset sijaitsevat Moncloa-Aravacan alueella ja Pozuelo de Alarcónissa.


title: Universidad Complutense de Madrid

text: Kastilian kuningas Sancho IV myönsi Toledon arkkipiispa Gonzalo García Gudielille 1293 luvan perustaa Studium generale Alcalá de Henaresiin (). Kardinaali Cisneros sai 1499 paavi Aleksanteri VI:lta luvan laajentaa Studium generale yliopistoksi, joka sai nimen "Universitas Complutensis".


title: Ada E. Yonath

text: Ada E. Yonath (, s. 22. kesäkuuta 1939 Jerusalem) on israelilainen biokemisti. Yoneth on parhaiten tunnettu ribosomien rakenteen selvittämisestä röntgenkristallografian avulla. Hän jakoi Nobelin kemianpalkinnon yhdessä Venkatraman Ramakrishnanin ja Thomas A. Steitzin kanssa työstään ribosomien rakenteen tutkimisessa.


title: Ada E. Yonath

text: Yonath syntyi Jerusalemissa vähävaraiseen perheeseen ja joutui jo nuorena isänsä kuoleman jälkeen osallistumaan perheen elättämiseen. Hän suoritti asevelvollisuutensa lääkintäjoukoissa ja opiskeli sen jälkeen Jerusalemin heprealaisessa yliopistossa kemiaa, biokemiaa ja biofysiikkaa. Kollageenin rakenteeseen liittyvän väitöskirjansa hän teki Weizmannin instituutissa. Sen jälkeen Yonath siirtyi Yhdysvaltoihin suorittamaan tohtorin tutkinnon jälkeisiä opintoja proteiinien parissa ensin Pittsburghissa ja myöhemmin MIT:ssa. Hän palasi Weizmann-instituuttiin 1970. Johtaen edelleen tutkimusryhmää Weizmann-instituutissa Yonath johti myös Max Planck -instituutin ribosomin rakenteen tutkimusyksikköä DESYssä Hampurissa vuosina 1986–2004.